Arxitektura va qurilish sohasida davlat xizmatlari koʻrsatishning ayrim maʼmuriy reglamentlarini tasdiqlash toʻgʻrisida
(resolution, 2022-04-20)

Oʻzbekiston Respublikasi Prezidentining “Aholiga davlat xizmatlari koʻrsatishning milliy tizimini tubdan isloh qilish chora-tadbirlari toʻgʻrisida” 2017-yil 12-dekabrdagi PF-5278-son Farmoniga muvofiq hamda arxitektura va qurilish sohasida davlat xizmatlari koʻrsatish tizimini yanada takomillashtirish maqsadida Vazirlar Mahkamasi qaror qiladi: 1. Quyidagilar arxitektura va qurilish sohasida davlat xizmatlari (keyingi oʻrinlarda davlat xizmatlari deb ataladi) koʻrsatish tizimini yanada takomillashtirishning asosiy yoʻnalishlari hisoblansin: davlat xizmatlari koʻrsatishda yuridik yoki jismoniy shaxslarning bevosita ishtirok etishini talab qiladigan tartibotlar sonini hamda ularni koʻrsatish muddatlarini tubdan qisqartirish; yuridik va jismoniy shaxslardan boshqa davlat organlari va oʻzga tashkilotlardan olinadigan hujjatlar va maʼlumotlar talab qilinishini bekor qilish; davlat xizmatlari koʻrsatishda byurokratik toʻsiq va gʻovlarga yoʻl qoʻymaslik maqsadida davlat organlari va boshqa tashkilotlar oʻrtasida oʻzaro yaqin idoralararo elektron hamkorlik oʻrnatish; davlat organlari va boshqa tashkilotlar faoliyati samaradorligini, tezkorligini va shaffofligini taʼminlash, ularning masʼuliyatini va ijro intizomini kuchaytirish; Oʻzbekiston Respublikasi Yagona interaktiv davlat xizmatlari portalini (keyingi oʻrinlarda YIDXP deb ataladi) davlat xizmatlari koʻrsatish uchun yagona axborot maydonchasi sifatida belgilash. 2. Quyidagilar tasdiqlansin: Bino va inshootlarning tashqi koʻrinishini oʻzgartirishni kelishish boʻyicha davlat xizmatlari koʻrsatishning maʼmuriy reglamenti 1-ilovaga muvofiq; Obyektni qayta ixtisoslashtirish va rekonstruksiya qilishga ruxsatnoma berish boʻyicha davlat xizmatlari koʻrsatishning maʼmuriy reglamenti 2-ilovaga muvofiq; Arxitektura-rejalashtirish topshirigʻini ishlab chiqish boʻyicha davlat xizmatlari koʻrsatishning maʼmuriy reglamenti 3-ilovaga muvofiq; Loyiha-smeta hujjatlarini kelishish hamda bir vaqtda obyektning zilzilaga bardoshliligi va yongʻin xavfsizligi boʻyicha loyihaviy yechimlarini ekspertizadan oʻtkazish boʻyicha davlat xizmatlari koʻrsatishning maʼmuriy reglamenti 4-ilovaga muvofiq; Qurilish-montaj ishlarini boshlash haqida xabarnoma yuborish boʻyicha davlat xizmatlari koʻrsatishning maʼmuriy reglamenti 5-ilovaga muvofiq; Yakka tartibda uy-joy qurishga (rekonstruksiya qilishga) loyiha-smeta hujjatlarini kelishish boʻyicha davlat xizmatlari koʻrsatishning maʼmuriy reglamenti 6-ilovaga muvofiq; Qurilishi (rekonstruksiyasi) tugallangan bino va inshootlarni foydalanishga qabul qilish boʻyicha davlat xizmatlari koʻrsatishning maʼmuriy reglamenti 7-ilovaga muvofiq. 3. Belgilansinki, ushbu qaror bilan tasdiqlangan maʼmuriy reglamentlarga muvofiq koʻrsatiladigan davlat xizmatlaridan foydalanish uchun yuridik va jismoniy shaxslar faqat Davlat xizmatlari markazlari yoki YIDXP orqali murojaat qiladilar. 4. Oʻzbekiston Respublikasi Qurilish vazirligi, Yer resurslari, geodeziya, kartografiya va davlat kadastri davlat qoʻmitasi hamda davlat xizmatlari koʻrsatilishida ishtirok etadigan boshqa davlat organlari: oʻn kun muddatda — davlat xizmatlari koʻrsatish uchun zarur hujjatlar va boshqa hujjatlarning namunaviy shakllari, blankalari ishlab chiqilishini hamda Oʻzbekiston Respublikasi Adliya vazirligi bilan kelishgan holda tasdiqlanishini; Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Adliya vazirligi huzuridagi Davlat xizmatlari agentligi bilan birgalikda hududiy boʻlinmalar, idoraviy mansub tashkilotlar va davlat xizmatlari koʻrsatilishida ishtirok etadigan boshqa tuzilmalarning YIDXPga ulanishini; Oʻzbekiston Respublikasi Adliya vazirligi huzuridagi Davlat xizmatlari agentligi va Savdo-sanoat palatasi bilan birgalikda 2018-yil mobaynida har chorakda kamida bir marta Davlat xizmatlari markazlarining xodimlari ishtirokida ushbu qaror bilan tasdiqlangan maʼmuriy reglamentlarni amalda qoʻllashning samaradorligi va amalda qoʻllanilishi natijadorligi darajasini oshirishga yoʻnaltirilgan oʻquv seminarlari tashkil etilishi va oʻtkazilishini taʼminlasinlar. 5. Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi Adliya vazirligi huzuridagi Davlat xizmatlari agentligi bilan birgalikda YIDXPda davlat xizmatlari koʻrsatilishining har bir bosqichida yuridik va jismoniy shaxslarning murojaatlari koʻrib chiqilishini kuzatib borish tartibotini joriy etsin. 6. Oʻzbekiston Respublikasi Adliya vazirligi huzuridagi Davlat xizmatlari agentligi: davlat organlari va boshqa tashkilotlarning ular tomonidan davlat xizmatlari koʻrsatilishining belgilangan tartibi bajarilishi yuzasidan ular faoliyati ustidan, shu jumladan, YIDXP orqali doimiy nazorat oʻrnatsin; ushbu qaror bilan tasdiqlangan davlat xizmatlari koʻrsatish boʻyicha maʼmuriy reglamentlarning talablarini buzganlik uchun davlat organlari va boshqa tashkilotlar mansabdor shaxslariga nisbatan belgilangan tartibda maʼmuriy jazolarni qoʻllasin. 7. Vazirlar Mahkamasining 2014-yil 7-yanvardagi 1-son qarori (Oʻzbekiston Respublikasi QT, 2014-y., 1-son, 1-modda) bilan tasdiqlangan Koʻchmas mulkka boʻlgan huquqlarni va u haqda tuzilgan bitimlarni davlat roʻyxatidan oʻtkazish tartibi toʻgʻrisidagi nizomga 8-ilovaga muvofiq oʻzgartirishlar kiritilsin. 8. Oʻzbekiston Respublikasi Hukumatining 9-ilovaga muvofiq ayrim qarorlari oʻz kuchini yoʻqotgan deb hisoblansin. 9. Vazirliklar va idoralar oʻzlari tomonidan qabul qilingan normativ-huquqiy hujjatlarni bir oy muddatda ushbu qarorga muvofiqlashtirsinlar. 10. Belgilab qoʻyilsinki, davlat xizmatlari koʻrsatuvchi davlat organlari va boshqa tashkilotlar hamda Oʻzbekiston Respublikasi Adliya vazirligi huzuridagi Davlat xizmatlari agentligi rahbarlari ushbu qarorda nazarda tutilgan vazifalarning oʻz vaqtida, toʻliq va sifatli bajarilishi uchun shaxsan javob beradilar. 11. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” aksiyadorlik jamiyati boshqaruvi raisi A.J. Ramatov va Adliya vaziri R.K. Davletov zimmasiga yuklansin. 1. Ushbu Reglament yuridik va jismoniy shaxslarga (keyingi oʻrinlarda ariza beruvchilar deb ataladi) tegishli bino va inshootlarning tashqi koʻrinishini oʻzgartirishni kelishish tartibini belgilaydi 2. Ushbu Maʼmuriy reglamentda quyidagi asosiy tushunchalardan foydalaniladi: bino — funksional maqsadiga qarab odamlar yashashi yoki boʻlishiga va har xil turdagi ishlab chiqarish jarayonlarini bajarishga moʻljallangan, yopiq hajmni tashkil etuvchi tayanch, toʻsma yoki har ikkala maqsadga xizmat qiluvchi konstruksiyalardan iborat qurilish tizimi; inshoot — har xil turdagi ishlab chiqarish jarayonlarini bajarishga, materiallar, buyumlar, asbob-uskunalarni saqlashga, odamlarning vaqtincha boʻlishiga, odamlar, yuklar va boshqa narsalarni olib oʻtishga moʻljallangan, tayanch, toʻsma yoki har ikkala maqsadga xizmat qiluvchi konstruksiyalardan iborat hajmiy, yassi yoki chiziq tarzidagi qurilish tizimi; bino va inshoot fasadining eskiz loyihasi — bino va inshoot fasadiga oʻzgartirishlar kiritilmasdan oldin uning old va yon fasadlarining rangli tasvirdagi fotosuratlari bilan birga bino va inshoot fasadiga kiritilgan oʻzgartirishlarning yakuniy natijasi toʻgʻrisida toʻliq tasavvur beruvchi bino va inshoot fasadining rangli tasvirdagi arxitekturaviy chizmasi. 3. Ushbu Reglamentning amal qilishi bino va inshootning hajmi va maydonini oʻzgartirmasdan turib koʻcha (koʻchalar)dan koʻrinadigan old va yon fasadlar (fasad maydonining 25 foizidan ortiq qismi)dagi arxitekturaviy elementlar (tsokoli, quyoshdan himoyalash elementlari, parapetlari, ustunlari, tomi, derazalari, peshayvoni, ayvonlari va shu kabilar)ning rangi, konfiguratsiyasi va oʻlchamlari oʻzgartirilishiga tatbiq etiladi. Bino va inshootning tashqi koʻrinishini oʻzgartirishni kelishish, agar bino va inshoot magistral koʻchalar (aholi punktlari doirasidagi), xalqaro, davlat ahamiyatiga ega boʻlgan avtomobil yoʻllari boʻylab joylashgan hollarda talab etiladi. Tumanlarning maʼmuriy markazi boʻlmagan posyolkalarda, qishloq aholi punktlari (qishloq va ovullar)da va aholi punktlari tashqarisida joylashgan bino va inshootlarning tashqi koʻrinishini oʻzgartirish uchun kelishish talab etilmaydi. 4. Bino va inshootlarning loyiha eskizini kelishmasdan turib bino va inshoot tashqi koʻrinishini oʻzgartirish taqiqlanadi. 5. Bino va inshootning tashqi koʻrinishini oʻzgartirishni kelishish tartibotini amalga oshirishda: a) Qoraqalpogʻiston Respublikasi Qurilish vazirligi, viloyatlar va Toshkent shahar bosh boshqarmalari (keyingi oʻrinlarda vakolatli organlar deb ataladi) — bino va inshoot fasadining eskiz loyihasini (bino va inshoot fasadiga oʻzgartirishlar kiritilmasdan oldin uning old va yon fasadlarining rangli tasvirdagi fotosuratlari bilan birga bino va inshoot fasadiga kiritilgan oʻzgartirishlarning yakuniy natijalari haqida toʻliq tasavvur beruvchi bino va inshootning old va yon fasadlarining rangli arxitekturaviy chizmasini) kelishadilar; b) Qoraqalpogʻiston Respublikasi, viloyatlar va Toshkent shahar yer tuzish va koʻchmas mulk kadastri davlat korxonasi filiallari (keyingi oʻrinlarda DK filiallari deb ataladi) bino va inshoot devorlarining rejasi, kesimi (mavjud boʻlsa), fasadi va kadastr pasporti nusxalarini yuboradilar. 6. Davlat xizmatlari markazlari, vakolatli organlar va DK filiallari oʻrtasida axborot almashinuvi elektron raqamli imzoni (keyingi oʻrinlarda ERI deb ataladi) majburiy tartibda qoʻllash orqali faqat idoralararo elektron oʻzaro bogʻlanish yordamida amalga oshiriladi. 7. Bino va inshootlarning tashqi koʻrinishini oʻzgartirishni kelishish ushbu Reglamentga 1-ilovaga muvofiq sxema boʻyicha amalga oshiriladi. 8. Ariza beruvchilar bino va inshoot tashqi koʻrinishini oʻzgartirishni kelishish uchun Davlat xizmatlari markazlariga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda YIDXP deb ataladi) davlat xizmatidan elektron tarzda foydalanish uchun roʻyxatdan oʻtadi. 9. Oʻzi kelib murojaat etgan taqdirda Davlat xizmatlari markazi xodimi ariza beruvchi nomidan, YIDXP orqali murojaat etgan taqdirda esa ariza beruvchi mustaqil ravishda ushbu Reglamentga 2-ilovaga muvofiq shakl boʻyicha davlat xizmatidan foydalanish uchun soʻrovnomani elektron tarzda toʻldiradi. Soʻrovnomaga bino va inshoot fasadining elektron koʻrinishdagi eskiz loyihasi ilova qilinadi. Ariza beruvchilardan ushbu bandda koʻrsatilmagan maʼlumotlarni hamda boshqa hujjatlarni talab qilish qatʼiyan taqiqlanadi. 10. Ariza beruvchi zarur maʼlumotlarni rasmiylashtirgandan va soʻrovnomaga kiritgandan soʻng uni oʻz ERI bilan tasdiqlaydi. Oʻzi kelib murojaat etgan taqdirda, soʻrovnomani ERI bilan tasdiqlash imkoniyati boʻlmagan hollarda tegishli imzolar identifikatsiya qilishning boshqa vositalari (daktiloskopiya, elektron imzo va boshqalar) bilan ham tasdiqlanishi mumkin. 11. Davlat xizmatlari koʻrsatish uchun bazaviy hisoblash miqdorining 30 foizi miqdorida yigʻim undiriladi. Davlat xizmati koʻrsatilishi uchun YIDXP orqali murojaat etilganda, ushbu bandning birinchi xatboshisida koʻrsatilgan yigʻim summasining 90 foizi undiriladi. Davlat xizmati koʻrsatish uchun yigʻim toʻlanganligini tasdiqlash axborot-kommunikatsiya tizimlari orqali amalga oshiriladi. 12. Yigʻimlar summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 20 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisob raqamiga oʻtkaziladi; qolgan mablagʻlar toʻliq miqdorda vakolatli organning bank hisob raqamiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisob raqamiga oʻtkaziladi; 11,25 foizi — Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning hisob raqamiga; qolgan mablagʻlar toʻliq miqdorda vakolatli organning bank hisob raqamiga oʻtkaziladi. 13. Soʻrovnomada notoʻgʻri maʼlumotlar koʻrsatilishi, shuningdek, davlat xizmatlari koʻrsatish uchun yigʻimni toʻlamaslik davlat xizmati koʻrsatishni rad etish uchun asos hisoblanadi. Davlat xizmatlari koʻrsatishni boshqa asoslar boʻyicha rad etish qatʼiyan taqiqlanadi. 14. Ariza beruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda uning soʻrovnomasi koʻrmasdan qoldiriladi. Bunda, toʻlangan yigʻim summasi qaytarilmaydi. 15. Oʻzi kelib murojaat etganda Davlat xizmatlari markazlari soʻrovnoma toʻldirilgan vaqtdan boshlab bir soat mobaynida uni vakolatli organga va DK filialiga yuboradilar. YIDXP orqali murojaat qilinganda esa soʻrovnoma avtomatik tarzda vakolatli organ va DK filialiga yuboriladi. 16. DK filiali soʻrovnoma tushgan kundan boshlab bir ish kuni mobaynida YIDXP orqali vakolatli organga bino va inshootning devorlari rejasi, kesimi (mavjud boʻlsa), fasad va kadastr pasporti nusxasini elektron koʻrinishda yuboradi yoki uni yuborishni rad etadi. 17. Bino va inshootga boʻlgan huquqlarning davlat roʻyxatidan oʻtkazilmaganligi bino va inshootning devorlari rejasi, kesimi (mavjud boʻlsa), fasad va kadastr pasporti nusxasining yuborilmasligi uchun asos hisoblanadi. Bino va inshootning devorlari rejasi, kesimi (mavjud boʻlsa), fasad va kadastr pasporti nusxasini boshqa asoslarga koʻra yubormaslik qatʼiyan taqiqlanadi. 18. Vakolatli organ joyiga borib, bino va inshoot maqsadidan kelib chiqqan holda, bino va inshootning tashqi koʻrinishini oʻzgartirish imkoniyatini oʻrganib chiqadi. Bino va inshootni oʻrganib chiqish butun bino va inshootni yoki ularning qismlari va ularga biriktirilgan yer uchastkasini, shuningdek ularga tutash hudud va ular yaqinidagi bino va inshootlarni vizual koʻrikdan (zarurat boʻlganda, maxsus uskunalar va asboblardan foydalangan holda) oʻtkazishdan iborat boʻladi. Oʻrganish davomida bino va inshootlarni koʻzdan kechirish, ariza beruvchi soʻrovnomasida, shuningdek bino va inshootning devorlari, kesimi (mavjud boʻlsa), fasad rejalari va kadastr pasporti nusxalaridagi maʼlumotlarni bino va inshootlarning hozirgi holatiga, bino va inshootlar tashqi koʻrinishini oʻzgartirishni kelishmasdan, shuningdek, vakolatli organ bilan kelishilgan bino va inshootlar fasadining eskiz loyihasidan chetga chiqqan holda qurilish-taʼmirlash ishlarini amalga oshirish holatini aniqlash yuzasidan taqqoslash amalga oshiriladi. 19. Vakolatli organ bino va inshootning devorlari rejasi, kesimi (mavjud boʻlsa), fasad va kadastr pasporti nusxalari kelib tushgan kundan boshlab toʻrt ish kuni mobaynida bino va inshoot tashqi koʻrinishini oʻzgartirishga kelishadi yoki rad etishning aniq sabablari va qonunchilik normalarini koʻrsatgan holda kelishishni rad etadi. Bino va inshoot tashqi koʻrinishini oʻzgartirishni kelishish bino va inshoot fasadining eskiz loyihasini vakolatli organning ERI bilan tasdiqlash orqali amalga oshiriladi. 20. Bino va inshoot fasadi eskiz loyihasining qonunchilik talablariga, shu jumladan shaharsozlik normalari va qoidalariga mos kelmasligi bino va inshoot tashqi koʻrinishini oʻzgartirishni kelishishni rad etishga asos boʻladi. Bino va inshoot tashqi koʻrinishini oʻzgartirishni kelishishni boshqa asoslarga koʻra rad etish qatʼiyan taqiqlanadi. Ariza beruvchi bino va inshoot tashqi koʻrinishini oʻzgartirishni kelishish rad etilgan kundan boshlab oʻn ish kuni mobaynida davlat xizmati koʻrsatish uchun yigʻim toʻlamagan holda bino va inshootning tashqi koʻrinishini oʻzgartirishni kelishish uchun takroran murojaat qilish huquqiga ega. Bino va inshoot tashqi koʻrinishini oʻzgartirishni kelishishni rad etish uchun asos boʻlgan sabablar ariza beruvchi tomonidan bartaraf qilingan taqdirda, takroran kelishish soʻrovnoma takroriy kelib tushgan kundan boshlab ikki ish kunidan ortiq boʻlmagan muddatda amalga oshiriladi. Bino va inshoot fasadining eskiz loyihasini takroran koʻrib chiqishda vakolatli organi tomonidan avvalgi rad etish asoslarida bayon etilmagan sabablarning keltirilishiga yoʻl qoʻyilmaydi, avval koʻrsatilgan sabablar bartaraf etilganligini tasdiqlovchi maʼlumotlar bilan bogʻliq rad etish sabablari keltirilishi bundan mustasno. 21. Vakolatli organ bino va inshoot tashqi koʻrinishini oʻzgartirishni kelishib bergan kunning oʻzida bino va inshootning kelishilgan loyiha eskizini elektron shaklda Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron tarzda murojaat etgan taqdirda) YIDXP orqali yuboradi. Davlat xizmatlari markazi bino va inshootning kelishilgan loyiha eskizi tushganidan soʻng bir soat mobaynida uni ariza beruvchining elektron manziliga yuboradi va bu haqida ariza beruvchini axborot-kommunikatsiya tizimi orqali xabardor qiladi. Bunda, davlat xizmatlari markazi ariza beruvchi oʻzi kelib murojaat qilgan taqdirda, unga bino va inshootning kelishilgan loyiha eskizini elektron koʻrinishda taqdim qilishiga majbur. Texnik imkoniyati mavjud boʻlgan taqdirda Davlat xizmatlari markazi arizachining soʻroviga koʻra unga bino va inshootning kelishilgan loyiha eskizini qogʻoz shaklda oʻzining muhrini bosgan holda taqdim etishi shart. 22. Davlat xizmatlari markazlari, vakolatli organlar va DK filiallari oʻz faoliyatini amalga oshirishi natijasida olingan ariza beruvchi haqidagi maʼlumotlarning maxfiyligini taʼminlashi kerak. 23. Oʻzbekiston Respublikasi Adliya vazirligi huzuridagi Davlat xizmatlari agentligi, uning hududiy boshqarmalari va Davlat xizmatlari markazlari ushbu Reglament talablari ijrosi boʻyicha davlat organlari va boshqa tashkilotlarning faoliyati ustidan, shu jumladan, YIDXP orqali, doimiy nazoratni va monitoringni amalga oshiradilar. 24. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonun hujjatlarida belgilangan tartibda shikoyat qilishi mumkin. 25. Ushbu Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. __________________ (sanasi) __________________ (raqam) Bino va inshootning tashqi koʻrinishini oʻzgartirishni kelishish boʻyicha davlat xizmatlaridan foydalanish uchunSOʻROVNOMA I. (jis.) Ariza beruvchi — jismoniy shaxs toʻgʻrisida maʼlumot: 1. F.I.O.: 2. Pasport maʼlumotlari (seriyasi va raqami): 3. STIR: 4. Manzili: 5. Kadastr yigʻmajildining raqami va roʻyxatdan oʻtkazilgan sanasi: 6. Telefon raqami: 7. Elektron pochta manzili: I. (yur) Ariza beruvchi — yuridik shaxs toʻgʻrisida maʼlumot: 1. Toʻliq nomi: 2. Tashkiliy-huquqiy shakli: 3. STIR: 4. Yuridik manzili: 5. Kadastr yigʻmajildining raqami va roʻyxatdan oʻtkazilgan sanasi: 6. Telefon raqami: 7. Elektron pochta manzili: II. Bino va inshoot toʻgʻrisida maʼlumot: 1. Bino va inshootning nomlanishi: 2. Bino va inshootning joylashgan joyi (indeks, manzil, moʻljal): III. Soʻrovnomaga ilova: 1. Bino va inshoot fasadining eskiz loyihasi: 1. Ushbu Reglament yuridik va jismoniy shaxslarning (keyingi oʻrinlarda ariza beruvchilar deb ataladi) obyektlarni qayta ixtisoslashtirish va rekonstruksiya qilish shu jumladan, umumiy ovqatlanish korxonalarining mavsumiy kafelarini joylashtirish uchun ruxsatnomalar (keyingi oʻrinlarda ruxsatnoma deb ataladi) berish tartibini belgilaydi. 2. Ushbu Reglamentda quyidagi asosiy tushunchalardan foydalaniladi: bino — funksional maqsadiga qarab odamlar yashashi yoki boʻlishiga va har xil turdagi ishlab chiqarish jarayonlarini bajarishga moʻljallangan, yopiq hajmni tashkil etuvchi tayanch, toʻsma yoki har ikkala maqsadga xizmat qiluvchi konstruksiyalardan iborat qurilish tizimi; inshoot — har xil turdagi ishlab chiqarish jarayonlarini bajarishga, materiallar, buyumlar, asbob-uskunalarni saqlashga, odamlarning vaqtincha boʻlishiga, odamlar, yuklar va boshqa narsalarni olib oʻtishga moʻljallangan, tayanch, toʻsma yoki har ikkala maqsadga xizmat qiluvchi konstruksiyalardan iborat hajmiy, yassi yoki chiziq tarzidagi qurilish tizimi; kapital bino va inshoot — obyekt barpo etilishi uchun yer uchastkasiga egalik qilish huquqi mavjud boʻlgan, zarur ruxsat beruvchi hujjatlari olingan hamda muqim muhandislik kommunikatsiyalari oʻtkazilgan (zarur boʻlganda), shaharsozlik normalari va qoidalariga rioya etgan holda maxsus moslashtirilgan (chuqurlashtirilgan va boshqa holatdagi) poydevorlarga oʻrnatilgan qurilish tizimi; yengil turdagi qurilmalar — yengil konstruksiyalardan barpo etilgan, chuqurlashtirilgan poydevorlarga va yer osti inshootlariga (0,5 metrdan koʻp) ega boʻlmagan, buzib olib (bartaraf etib) koʻchirishga imkoniyati mavjud obyekt; vaqtinchalik qurilmalar — obyektlar quriladigan, rekonstruksiya qilinadigan va taʼmirlanadigan, dala ishlari (geodeziya, qishloq hoʻjaligi, oʻrmonchilik, baliq koʻpaytirish va boshqalar) bajariladigan mavsumiy savdo, umumiy ovqatlantirish, oʻqitish va boshqa jarayonlar davrida maxsus barpo etiladigan yoki moslashtiriladigan hamda ulardan foydalanish zarurati boʻlmaganda bartaraf etish (buzish) imkoniyati mavjud boʻlgan kapital hisoblanmagan ishlab chiqarish, ombor sifatida ishlatiladigan, yordamchi turar joy va jamoat kapital xisoblanmagan bino va inshootlar; mavsumiy kafe — umumiy ovqatlanish tashkilotiga tutash yoki statsionar ovqatlanish tashkilotidan 5 metrdan oshmaydigan masofada joylashgan, ovqatlanish boʻyicha qoʻshimcha xizmat koʻrsatish uchun moʻljallangan, tasdiqlangan talablarga muvofiq jihozlangan, shu jumladan, yengil turdagi qurilmalardan tashkil topgan, qurilishga ruxsat olish talab qilinmaydigan bino yoki inshoot. 3. Quyidagi hollarda rekonstruksiya qilish uchun ruxsatnoma talab etilmaydi: binolarning mustahkamligi va zilzilabardoshliligiga taʼsir qiluvchi yuk koʻtarib turuvchi qismlarining oʻzgarishiga olib kelmaydigan qayta rejalashtirishda; poydevor maydonini oʻzgartirmasdan yengil turdagi qurilmalar va vaqtincha qurilmalarni rekonstruksiya qilishda; oʻz yer maydonida koʻchalardan, chorrahalardan, shahar (posyolka) maydonlaridan, parklar, skver, stadion, aeroport, vokzal, teatr, avtostansiyalardan koʻrinib turmaydigan qismlarida, binolar va inshootlar oraligʻi yongʻinga qarshi normalar talablariga javob berishini, shuningdek, maxsus avtotransport vositalari oʻtishini taʼminlagan holda, yengil turdagi va vaqtinchalik qurilmalar qurishda. Oʻzbekiston Respublikasini davlat sirlari bilan bogʻliq, davlat ahamiyatiga ega boʻlgan obyektlar va qishloq joylardagi namunaviy loyihalar boʻyicha quriladigan yakka tartibdagi uy-joylarga; yakka tartibda uy-joylar qurishda (rekonstruksiya) va koʻp qavatli uylardagi kvartiralarni rekonstruksiya qilishda. 4. Obyektni qayta ixtisoslashtirish deganda obyektning maqsadli yoʻnalishining rekonstruksiya bilan va rekonstruksiyasiz oʻzgarishi, yaʼni xonalar (binolar)ni uning loyiha-smeta va kadastr hujjatlarida nazarda tutilmagan faoliyat uchun moslashtirish tushuniladi. 5. Obyektni rekonstruksiya qilish deganda quyidagilar tushuniladi: binolar va inshootlarning mustahkamligi, zilzilabardoshliligiga taʼsir qiluvchi yuk koʻtaruvchi qismlarining oʻzgarishiga olib keladigan hajmi va maydonini oʻzgartirish; binolar va inshootlarning mustahkamligi, zilzilabardoshliligiga taʼsir qiluvchi yuk koʻtaruvchi qismlarini oʻzgartirmasdan hajmi va maydonini oʻzgartirish; bino va inshootlarning dastlabki hajmini saqlab qolgan holda ularning asosiy qismlariga oʻzgartirish kiritish; oʻz yer uchastkasida bir-biriga tutashib ketuvchi va alohida qoʻshimcha bino va inshootlar qurish; umumiy ovqatlanish obyekti binosidan 5 metrdan oshmaydigan masofada mavsumiy kafeni joylashtirish. 6. Obyektni ruxsatnomasiz qayta ixtisoslashtirish va rekonstruksiya qilish taqiqlanadi. 7. Ruxsatnoma berish tartibotini amalga oshirishda: a) Toshkent shahar qurilish bosh boshqarmasi va tumanlar (shaharlar) qurilish boʻlimlari (keyingi oʻrinlarda vakolatli organlar deb ataladi) ruxsatnoma beradilar; b) Qoraqalpogʻiston Respublikasi, viloyatlar va Toshkent shahri davlat yer tuzish va koʻchmas mulk kadastri korxonasi filiali (keyingi oʻrinlarda DK filiallari deb ataladi) bino va inshootning devorlari, kesimi (agar mavjud boʻlsa), fasad rejasi va kadastr pasporti nusxasini yuboradi. 8. Davlat xizmatlari markazlari vakolatli organlar va DK filiallari oʻrtasidagi axborot almashinuvi elektron raqamli imzoni (keyingi oʻrinlarda ERI deb ataladi) majburiy tartibda qoʻllash orqali faqat idoralararo elektron oʻzaro bogʻlanish yordamida amalga oshiriladi. 9. Ruxsatnoma berish ushbu Reglamentning 1-ilovasidagi sxemaga muvofiq amalga oshiriladi. 10. Ariza beruvchilar ruxsatnoma olish uchun Davlat xizmatlari markazlariga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda YIDXP deb ataladi) davlat xizmatidan elektron tarzda foydalanish uchun roʻyxatdan oʻtadi. 11. Oʻzi kelib murojaat etgan taqdirda Davlat xizmatlari markazi xodimi ariza beruvchi nomidan, YIDXP orqali murojaat etgan taqdirda esa ariza beruvchi mustaqil ravishda ushbu Reglamentga 2-ilovaga muvofiq shakl boʻyicha davlat xizmatidan foydalanish uchun soʻrovnomani elektron tarzda toʻldiradi . Ariza beruvchilardan ushbu bandda koʻrsatilmagan maʼlumotlarni hamda boshqa hujjatlarni talab qilish qatʼiyan taqiqlanadi. 12. Ariza beruvchi zarur maʼlumotlarni rasmiylashtirgandan va soʻrovnomaga kiritgandan soʻng uni oʻz ERI bilan tasdiqlaydi. Oʻzi kelib murojaat etgan taqdirda, soʻrovnomani ERI bilan tasdiqlash imkoniyati boʻlmagan hollarda tegishli imzolar identifikatsiya qilishning boshqa vositalari (daktiloskopiya, elektron imzo va boshqalar) bilan ham tasdiqlanishi mumkin. 13. Davlat xizmati koʻrsatilganligi uchun bazaviy hisoblash miqdorining 30 foizi miqdorida yigʻim undiriladi. Davlat xizmati koʻrsatilishi uchun YIDXP orqali murojaat etilganda, ushbu bandning birinchi xatboshida koʻrsatilgan yigʻim summasining 90 foizi undiriladi. Davlat xizmatlari koʻrsatilganda yigʻimni toʻlanganligini tasdiqlash axborot-kommunikatsiya tizimlari orqali amalga oshiriladi. 14. Yigʻimlar summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 20 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisob raqamiga oʻtkaziladi; qolgan mablagʻlar toʻliq miqdorda vakolatli organning hisob raqamiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisob raqamiga oʻtkaziladi; 11,25 foizi — Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning hisob raqamiga; qolgan mablagʻlar toʻliq miqdorda vakolatli organning hisob raqamiga oʻtkaziladi 15. Soʻrovnomada notoʻgʻri maʼlumotlar koʻrsatilishi, shuningdek, davlat xizmatlari koʻrsatish uchun yigʻimni toʻlamaslik davlat xizmati koʻrsatishni rad etish uchun asos hisoblanadi. Davlat xizmatlarini koʻrsatishni boshqa asoslarga koʻra rad etish qatʼiyan taqiqlanadi. 16. Ariza beruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda uning soʻrovnomasi koʻrmasdan qoldiriladi. Bunda, toʻlangan yigʻim summasi qaytarilmaydi. 17. Oʻzi kelib murojaat qilganda, Davlat xizmatlari markazlari, soʻrovnoma toʻldirilgandan boshlab bir soat mobaynida uni vakolatli organga va DK filialiga yuboradilar. YIDXP orqali murojaat qilinganda, soʻrovnoma vakolatli organga va DK filialiga avtomatik tarzda yuboriladi. 18. Soʻrovnoma kelib tushgandan soʻng DK filiali bir ish kuni mobaynida YIDXP orqali vakolatli organga bino va inshootning devorlari rejasi, kesimi (mavjud boʻlsa), fasad va kadastr pasporti nusxasining elektron koʻrinishini yuboradi yoki ularning yuborilishini rad etadi. 19. Bino va inshootga boʻlgan egalik huquqining davlat roʻyxatidan oʻtmaganligi, bino va inshootning devorlari rejasi, kesimi (mavjud boʻlsa), fasad va kadastr pasporti nusxasi yuborishni rad etish uchun asos boʻladi. Bino va inshootning devorlari rejasi, kesimi (mavjud boʻlsa), fasad va kadastr pasporti nusxasini yuborishni boshqa asoslar boʻyicha rad etish qatʼiyan taqiqlanadi. 20. Vakolatli organ joyiga borib, obyekt vazifasidan kelib chiqqan holda, obyektni qayta ixtisoslashtirish va rekonstruksiya qilish imkoniyatlarini oʻrganib chiqadi. Bino va inshootni oʻrganib chiqish butun bino va inshootni yoki ularning qismlari va ularga biriktirilgan yer uchastkasini, shuningdek, ularga tutash hudud hamda bino va inshootlarni vizual koʻrikdan (zarurat boʻlganda, maxsus uskunalar va asboblardan foydalangan holda) oʻtkazishdan iborat boʻladi. Oʻrganish davomida, bino va inshoot oʻzboshimchalik bilan qurilganini (loyiha-smeta hujjatlarini kelishmasdan va tegishli tartibda ekspertizadan oʻtkazmasdan turib qurilganini, obyektning loyiha-smeta hujjatlaridan chetga chiqqan holda hamda shaharsozlik normalari va qoidalarini buzgan holda qurish va rekonstruksiya qilingani) aniqlash maqsadida, bino va inshootni tekshiruvdan oʻtkazish hamda ariza beruvchi soʻrovnomasida, shuningdek bino va inshootning devorlari rejasi, kesimi (mavjud boʻlsa), fasad va kadastr pasporti nusxasida berilgan maʼlumotlarni bino va inshootning haqiqiy holati bilan taqqoslash amalga oshiriladi. Ariza beruvchi tomonidan vakolatli organga obyektni oʻrganish uchun imkoniyat yaratiladi. 21. Vakolatli organ bino va inshootning devorlari rejasi, kesimi (mavjud boʻlsa), fasad va kadastr pasporti nusxalari kelib tushgandan soʻng toʻrt ish kuni mobaynida ushbu Reglamentning 3-ilovasiga muvofiq shakl boʻyicha QR-kod (matrik shtrixli kod) qoʻyilgan ruxsatnoma beradi yoki rad etishning aniq sabablarini va qonunchilik normalarini koʻrsatgan holda ruxsatnoma berishni rad etadi. Ruxsatnoma elektron koʻrinishda rasmiylashtiriladi va vakolatli organning ERIsi bilan tasdiqlanadi. 22. Amalga oshirilayotgan qayta ixtisoslashtirish va rekonstruksiya qilish qonun hujjatlari talablariga, shuningdek shaharsozlik normalari va qoidalariga muvofiq emasligi ruxsatnoma berishni rad etish uchun asos boʻladi. Shuningdek, xonaning turar joy zonasida joylashgani — ushbu Reglamentning 23-bandida nazarda tutilgan hollarda qayta ixtisoslashtirish uchun ruxsatnoma berishni rad etish uchun asos boʻladi. Quyidagi holatlar ham noturar joy boʻlmagan xonalarni turar joy toifasiga qayta ixtisoslashtirish uchun ruxsatnoma berishni rad etish uchun asos boʻladi: xonaning bino yertoʻlasi yoki yarim yertoʻlasi qismida joylashganligi; xonani toʻgʻridan toʻgʻri boshidan oxirigacha yoki burchagidan shamollatishni tashkil etish imkoniyatining mavjudligi, shuningdek, qoʻshni turar joy yoki noturar joylardan toʻliq izolatsiyalanmaganligi; qayta ixtisoslashtirilayotgan xonalar shiftining (maksimum, minimum) balandligi shaharsozlik hamda sanitariya-gigiyena normalari va qoidalari talablariga muvofiq emasligi; zarur sanitariya-texnik va gigiyena sharoitlari yaratish uchun xonalarni moslashtirish imkoniyatining mavjud emasligi; markazlashgan kanalizatsiya mavjud boʻlmagan hollarda xonaga biriktiriladigan yer uchastkasining maydoni turar joy xonasidan, shuningdek, biriktiriladigan yer uchastkasiga tutash boʻlgan boshqa mulkdorlarga tegishli turar joylardan oqova suvlar va najas uchun moʻljallangan axlat toʻkiladigan oʻralardan sanitariya masofalariga rioya qilishga imkon beruvchi normalarga javob bermasligi; xona muhandislik va transport kommunikatsiyalarining, irrigatsiya inshootlarining, daryo va suv havzalarining, ishlab chiqarish korxonalarining, qabristonlarning qoʻriqlanadigan zonalarida, qishloq xoʻjaligi ekinlariga ishlov berish uchun zaharli ximikatlarni qoʻllash zonalarida joylashganligi; nizoni hal etish tugagungacha — xona sudda koʻrib chiqish predmeti boʻlmasligi kerak; xonaning savdo, maishiy hamda ishlab chiqarish bilan bogʻliq boʻlmagan va shu kabi boshqa maqsadlarga moʻljallangan xona sifatida (uyning qurilishida loyiha-smeta hujjatlarida nazarda tutilgan hollarda) koʻp kvartirali turar joylarda joylashganligi; xonaning mavsumiy va vaqtinchalik yashash uchun moʻljallanganligi; aholi punktlarida noturar joydan turar joyga qayta ixtisoslashtiriladigan xonalarning aholi punktining bosh rejasida yoki qishloqlar (ovullar) fuqarolar yigʻini hududini meʼmoriy rejalashtirishni tashkil etish loyihasida (mavjud boʻlsa) koʻrsatilgan turar joy binolarini joylashtirish uchun moʻljallanmagan zonalarda joylashganligi; xonaning ishlab chiqarish korxonalarining himoya zonasi va boshqa inson salomatligi va hayoti uchun xavfli sanitariya normalari va gigiyenik normativlarga, yongʻin xavfsizligi talablariga javob bermaydigan obyektlarda joylashganligi, shuningdek, xonaning bozorlar va savdo markazlarida, mahalliy davlat hokimiyati organlari binolarida joylashganligi (aholi punktining bosh rejasi yoki qishloq (ovul) fuqarolar yigʻini hududining arxitektura-rejalashtirishni tashkil etish loyihasi mavjud boʻlmagan hollarda baho beriladi). Ruxsatnoma berishni boshqa asoslarga koʻra rad etish qatʼiyan taqiqlanadi. Ariza beruvchi ruxsatnoma berish rad etilgan kundan boshlab oʻn ish kuni mobaynida davlat xizmati koʻrsatish uchun yigʻimni toʻlamasdan ruxsatnomani olish uchun qayta murojaat qilish huquqiga ega. Ruxsatnoma berishni rad etish uchun asos boʻlgan sabablar ariza beruvchi tomonidan bartaraf etilgan taqdirda, ruxsatnoma takroriy soʻrovnoma tushganidan soʻng ikki ish kunidan oshmagan muddatda beriladi. 23. Quyidagi faoliyat turlari uchun turar-joy zonalarida joylashgan obyektlarni qayta ixtisoslashtirish va rekonstruksiya qilish uchun ruxsatnoma berish taqiqlanadi: Vazirlar Mahkamasining “Markazlashtirilgan investitsiyalar hisobidan moliyalashtiriladigan loyiha ishlari va investitsiya loyihalarini takomillashtirish uchun qoʻshimcha choralar haqida” 2016-yil 22-yanvardagi 15-son qaroriga 2-ilovada (Murakkablik toifasi boʻyicha obyektlar klassifikatsiyasi) keltirilgan III toifaga mansub faoliyat turlari; toʻy va shunga oʻxshash marosimlar oʻtkaziladigan, 100 tadan ortiq oʻtirish joyi boʻlgan ochiq turdagi umumiy ovqatlanish korxonalari, kino va videofilmlar namoyish qilinadigan statsionar va vaqtincha pavilonlar, ochiq turdagi yozgi estrada, kinoteatrlar va raqs maydonchalari. Quyidagi obyektlar bundan mustasno (ushbu bandning uchinchi xatboshida koʻrsatilgan obyektlar kompleksida boʻlmaslik sharti bilan): sogʻliqni saqlash muassasalari obyektlari va dorixonalar; dam olish va turizm muassasalari obyektlari; yulduzlik darajasidan (toifasidan) qatʼiy nazar mehmonxona xoʻjaligi obyektlari; madaniy-maʼrifiy muassasalar obyektlari; jamoat binolari va maʼmuriy binolar; taʼlim muassasalari obyektlari; ilmiy-tadqiqot muassasalari obyektlari; maishiy xizmat koʻrsatish korxonalarining yil boʻyi faoliyat yuritadigan obyektlari, kir yuvish korxonalari, kiyim tikish atelyelari, sartaroshxonalar, hammomlar va shu kabilar; suv xoʻjaligi qurilishi, melioratsiya va irrigatsiya obyektlari; pochtamptlar, telegraflar, saralash uzellari; aloqa boʻlimi mavjud boʻlgan avtomatlashtirilgan telefon stansiyalari; qavatlar sonidan qatʼi nazar koʻp kvartirali koʻp qavatli uylar va yotoqxonalar (yakka tartibdagi uy-joylardan iborat mahallalar hududida faqat aholi punktlarining bosh rejalari va ularning qismlarini batafsil rejalashtirish loyihalarida nazarda tutilgan holatlarda joylashtiriladi); ushbu bandning uchinchi xatboshida qayd etilganlardan tashqari umumiy ovqatlanish shoxobchalari, shu jumladan restoranlar; savdo shoxobchalari, shu jumladan supermarket, yirik koʻp tarmoqli va ixtisoslashtirilgan doʻkonlar, savdo uylari; yopiq suv havzalari va suv havzali jismoniy-sogʻlomlashtirish majmualari; issiqlik taʼminoti uchun avtonom qozonxonalar; koʻp qavatli yer osti va yer usti garajlar. 24. Noturar joy xonalarini (yoki ularning bir qismini) koʻp xonadonli turar joy yoki yotoqxona sifatida ishlatiladigan turar joyga qayta ixtisoslashtirishda, vakolatli organning noturar joy xonalarini (yoki ularning bir qismini) turar joy toifasiga qayta ixtisoslashtirish uchun beradigan ruxsatnomasida qoʻshni binolardan yongʻinga qarshi va sanitariya masofalarini, kirish yoʻllarini, piyodalar uchun yoʻlaklarini, avtomobillar toʻxtab turish maydonchalarini, sport va bolalar maydonchalarini, axlat yigʻgichlar va yuvilgan kiyimlarni quritish maydonchalarini hisobga olgan holda koʻp xonadonli turar joylar yoki yotoqxonaga xizmat koʻrsatish uchun moʻljallangan yer uchastkasining maydoni koʻrsatiladi. 25. Shaxslar belgilangan sanitariya qoidalari va gigiyena meʼyorlariga, yongʻin xavfsizligi talablariga javob beradigan fuqarolarning doimiy yashashi uchun moʻljallangan bogʻ va boshqa yer uchastkalarida joylashgan oʻzining egaligidagi qurilmalarni turar joy xonalari sifatida qayta ixtisoslashtirish uchun ruxsatnoma olish maqsadida murojaat qilishlari mumkin. Ushbu turar joy xonalari koʻchmas mulkka egalik qilish huquqini va u bilan bitimlarni qonun hujjatlarda belgilangan tartibda roʻyxatga oladigan organda davlat roʻyxatidan oʻtkazilgan vaqtdan boshlab turar joy sifatida eʼtirof etiladi. 26. Ruxsatnoma rasmiylashtirilgan kuni vakolatli organ ruxsatnomani Davlat xizmatlari markaziga (oʻzi kelib murojaat qilgan taqdirda) yoki ariza beruvchiga YIDXP orqali (elektron murojaat qilgan taqdirda) elektron shaklda yuboradi. Agar ruxsatnomada obyektni rekonstruksiyasiz faqat qayta ixtisoslashtirish koʻrsatilgan boʻlsa, DK filiallari tomonidan belgilangan tartibda kadastr pasportini qayta shakllantirishga asos boʻladi; Davlat xizmatlari markazi, ruxsatnoma kelib tushgandan soʻng bir soat mobaynida uni ariza beruvchining elektron manziliga yuboradi va ariza beruvchini bu haqda axborot-kommunikatsiya tizimi orqali xabardor qiladi.Davlat xizmatlari markazi ariza beruvchi oʻzi kelib murojaat qilgan taqdirda ariza beruvchining soʻroviga koʻra unga ruxsatnomani elektron shaklda yoki qogʻoz shaklda muhrini bosib berish yoʻli bilan taqdim etishi mumkin. 27. Davlat xizmatlari markazlari vakolatli organlar va DK filiallari oʻz faoliyatini amalga oshirishi natijasida olingan ariza beruvchi haqidagi maʼlumotlarning maxfiyligini taʼminlashi kerak. 28. Oʻzbekiston Respublikasi Adliya vazirligi huzuridagi Davlat xizmatlari agentligi, uning hududiy boshqarmalari va Davlat xizmatlari markazlari ushbu Reglament talablari ijrosi boʻyicha davlat organlari va boshqa tashkilotlarning faoliyati yuzasidan, shu jumladan, YIDXP orqali, doimiy nazoratni va monitoringni amalga oshiradilar. 29. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonun hujjatlarida belgilangan tartibda shikoyat qilishi mumkin. 30. Ushbu Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. __________________ (sana) __________________ (tartib raqami) Obyektni qayta ixtisoslashtirish va rekonstruksiya qilish uchun ruxsatnoma berish boʻyicha davlat xizmatlari olish uchunSOʻROVNOMA I. (jism.) Jismoniy shaxs — ariza beruvchi haqida maʼlumotlar: 1. F.I.O.: 2. Pasport maʼlumotlari (seriyasi va raqami): 3. STIR: 4. Manzili: 5. Kadastr yigʻmajildi raqami va roʻyxatga olingan sanasi: 6. Telefon raqami: 7. Elektron pochta manzili: I. (yur) Yuridik shaxs boʻlgan ariza beruvchi haqida maʼlumotlar: 1. Toʻliq nomi: 2. Tashkiliy-huquqiy shakli: 3. STIR: 4. Faoliyat turi: 5 Yuridik manzili: 6. Kadastr yigʻmajildi raqami va roʻyxatga olingan sanasi: 7. Telefon raqami: 8. Elektron pochta manzili: II. Obyekt haqida maʼlumot: 1. Bino va inshoot nomi 2. Bino va inshoot joylashgan manzil (indeks, manzil, moʻljal) 3. Obyektni qayta ixtisoslashtirish va rekonstruksiya qilishning asosiy mazmuni 1. Ushbu Reglament shaharsozlik faoliyati obyektini qurish yoki rekonstruksiya qilishni loyihalashtirish uchun arxitektura-rejalashtirish topshirigʻini (keyingi oʻrinlarda ART deb ataladi) ishlab chiqish va yuridik va jismoniy shaxslarga (keyingi oʻrinlarda ariza beruvchilar deb ataladi) taqdim etish tartibini belgilaydi. 2. Ushbu Reglament qurilish va rekonstruksiya qilish barcha turdagi bino va inshootlarga, Oʻzbekiston Respublikasi hududlari (mintaqalari, aholi punktlari) va hududlarining qismlari rivojlantirilishini rejalashtirish toʻgʻrisidagi shaharsozlik hujjatlarida belgilangan holatlar va talablarni yetkazish (belgilash) yoʻli bilan bino va inshootlar, muhandislik-transport infratuzilmasi liniya obyektlari, tekis obyektlari, hududlarni obodonlashtirish, shuningdek bino va inshootlarni rekonstruksiya qilish va moliyalashtirish manbalari bilan birgalikda amalga oshiriladigan qayta ixtisoslashtirish uchun ART ni ishlab chiqilishi va taqdim etilishiga nisbatan tatbiq etiladi. Yakka tartibdagi uy-joylarni qurishda ART ishlab chiqish va taqdim etish talab etilmaydi. 3. ART tasdiqlangan shaharsozlik hujjatlaridan, davlat hokimiyat organlarining tegishli qarorlaridan, shu jumladan, tarixiy va madaniy obidalarni, atrof muhitni muhofaza qilish talab va shartlarini hamda obyektni aniq yer uchastkasida joylashtirishda uchinchi shaxslarning qonuniy huquqlari va manfaatlarini himoya qilishdan kelib chiquvchi oʻziga xos shaharsozlik va arxitekturaviy shartlar hamda obyektni loyihalashtirish va qurishning alohida sharoitlari majmuasidan iborat hujjat hisoblanib, uning asosida obyekt qurilishi (rekonstruksiyasi) uchun loyiha hujjatlari ishlab chiqiladi. ART bino yoki inshootning tashqi koʻrinishiga, qurilishning taxminiy maydonlariga, avtoturargohlar, hududga kirish va chiqish yoʻllariga, kichik meʼmoriy shakllarning tuzilishi, yer uchastkasining koʻkalamzorlashtirilishi va obodonlashtirilishiga boʻlgan umumiy talablarni hamda muhandislik-kommunikatsiyalari trassalariga va muhandislik-kommunikatsiyalari oʻtkazilishiga qoʻyiladigan asosiy talablarni belgilaydi. 4. ARTni olmasdan obyektni loyihalashtirish taqiqlanadi, yakka tartibdagi uy-joylarni qurish holatlari bundan mustasno. 5. ART ni ishlab chiqish tartibotida: a) Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmalari (keyingi oʻrinlarda vakolatli organlar deb ataladi) ARTni ishlab chiqadilar va taqdim etadilar; b) muhandislik-kommunikatsiya tarmoqlaridan foydalanuvchi tashkilotlar ARTni ishlab chiqishda tashqi muhandislik-kommunikatsiya tarmoqlariga ulanish nuqtalari va ularga obyektdan ulanish trassalarini oʻtkazilishiga qoʻyiladigan talablar haqidagi maʼlumotlarni oʻz ichiga olgan muhandislik-kommunikatsiya tarmoqlariga ulanish boʻyicha texnik shartlarni tayyorlaydilar va yuboradilar. 6. Davlat xizmatlari markazlari va vakolatli organ, muhandislik-kommunikatsiya tarmoqlaridan foydalanuvchi tashkilotlar oʻrtasidagi axborot almashinuvi elektron raqamli imzoni (keyingi oʻrinlarda ERI deb ataladi) majburiy tartibda qoʻllash orqali faqat idoralararo elektron oʻzaro bogʻlanish yordamida amalga oshiriladi. 7. ARTni ishlab chiqish va taqdim etish ushbu Reglamentning 1-ilovasidagi sxemaga muvofiq amalga oshiriladi. 8. Ariza beruvchilar ARTni olish uchun Davlat xizmatlari markazlariga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda YIDXP deb ataladi) davlat xizmatidan elektron shaklda foydalanish uchun roʻyxatdan oʻtadi. 9. Oʻzi kelib murojaat etgan taqdirda Davlat xizmatlari markazi xodimi ariza beruvchi nomidan, YIDXP orqali murojaat etgan taqdirda esa ariza beruvchi mustaqil ravishda ushbu Reglamentga 2-ilovaga muvofiq shakl boʻyicha, shuningdek, quyida sanab oʻtilgan hujjatlardan birining rekvizitlarini koʻrsatgan holda davlat xizmatidan foydalanish uchun soʻrovnomani elektron shaklda toʻldiradi: Mahalliy davlat hokimiyati organining yer uchastkasining joylashuv rejasi yoki uning chegaralarini naturaga chiqarish dalolatnomasi ilova qilingan obyektni loyihalash va qurish uchun yer uchastkasi ajratib berish toʻgʻrisidagi qarori; Mahalliy davlat hokimiyati organining turar joyni noturar joy toifasiga oʻtkazish toʻgʻrisidagi qarori; tegishli ravishda Toshkent shahar qurilish bosh boshqarmasining yoki shahar (tuman) qurilish (boʻlimi)ning obyektni qayta ixtisoslashtirish va rekonstruksiya qilishga ruxsatnomasi. Ariza beruvchilardan ushbu bandda koʻrsatilmagan maʼlumotlarni, shuningdek, boshqa hujjatlarni taqdim etishni talab qilish qatʼiyan taqiqlanadi. 10. Ariza beruvchi zarur maʼlumotlarni rasmiylashtirgandan va soʻrovnomaga kiritgandan soʻng uni oʻz ERI bilan tasdiqlaydi. Oʻzi kelib murojaat etgan taqdirda, soʻrovnomani ERI bilan tasdiqlash imkoniyati boʻlmagan hollarda tegishli imzolar identifikatsiya qilishning boshqa vositalari (daktiloskopiya, elektron imzo va boshqalar) bilan ham tasdiqlanishi mumkin. 11. Davlat xizmati koʻrsatilgani uchun bazaviy hisoblash miqdorining 30 foizi miqdorida yigʻim undiriladi. Davlat xizmati koʻrsatilishi uchun YIDXP orqali murojaat etilganda, ushbu bandning birinchi xatboshida koʻrsatilgan yigʻim summasining 90 foizi undiriladi. Davlati xizmati koʻrsatilgani uchun yigʻim toʻlanganligini tasdiqlash axborot-kommunikatsiya tizimlari orqali amalga oshiriladi. 12. Yigʻimlar summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 20 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisob raqamiga oʻtkaziladi; qolgan mablagʻlar toʻliq miqdorda vakolatli organning bank hisob raqamiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisob raqamiga oʻtkaziladi; 11,25 foizi — Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning hisob raqamiga; qolgan mablagʻlar toʻliq miqdorda vakolatli organning bank hisob raqamiga oʻtkaziladi. 13. Soʻrovnomada notoʻgʻri maʼlumotlar koʻrsatilishi, shuningdek, davlat xizmatlari koʻrsatish uchun yigʻimni toʻlamaslik davlat xizmati koʻrsatishni rad etish uchun asos hisoblanadi. Boshqa asoslarga koʻra davlat xizmatlari koʻrsatishni rad etish qatʼiyan taqiqlanadi. 14. Ariza beruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda uning soʻrovnomasi koʻrmasdan qoldiriladi. Bunda, toʻlangan yigʻim summasi qaytarilmaydi. 15. Oʻzi kelib murojaat etganda Davlat xizmatlari markazlari soʻrovnoma toʻldirilgan vaqtdan boshlab uni bir soat mobaynida vakolatli organga yuboradi. YIDXP orqali murojaat qilinganda esa soʻrovnoma avtomatik ravishda vakolatli organga yuboriladi. 16. Vakolatli organ soʻrovnoma kelib tushgandan soʻng bir ish kuni mobaynida soʻrovnomada qayd etilgan maʼlumotlarning haqqoniyligini tekshiradi va Davlat xizmatlari markaziga (oʻzi kelib murojaat qilgan taqdirda) yoki ariza beruvchiga (elektron shaklda murojaat qilgan taqdirda) YIDXP orqali elektron shaklda vakolatli organ tomonidan tasdiqlangan ARTni ishlab chiqishning qiymati koʻrsatilgan hisob-fakturani — invoysni (keyingi oʻrinlarda invoys deb ataladi) yuboradi yoki rad etishning aniq sabablarini va qonunchilik normalarini koʻrsatgan holda uni yuborishni rad etadi. Davlat xizmatlari markazi invoys kelib tushgandan boshlab bir soat mobaynida bu haqda axborot-kommunikatsiya tizimi orqali ariza beruvchini xabardor qiladi. 17. Ariza beruvchi invoys kelib tushgandan soʻng oʻn kun mobaynida invoysda koʻrsatilgan summani toʻlaydi. Invoysda koʻrsatilgan summa toʻlanganligi axborot-kommunikatsiya tizimi orqali tasdiqlanadi. ARTni ishlab chiqish qiymati miqdorlari ushbu Maʼmuriy reglamentning 4 va 5-ilovalarida belgilanadi. Invoys Oʻzbekiston Respublikasi Qurilish vazirligi tomonidan tasdiqlangan shaklga muvofiq rasmiylashtiriladi. 18. Ariza beruvchi tomonidan shartnomani tasdiqlash rad etilganda yoki shartnoma yuborilmaganida yoki ARTni ishlab chiqish qiymatining toʻlovi belgilangan muddatda amalga oshirilmaganda shartnoma tuzilmagan deb hisoblanadi. Ushbu holatlarda ariza beruvchi umumiy tartibda davlat xizmati olish uchun takroran murojaat qilishga haqli. 19. Shartnomani yuborishni rad etish uchun soʻrovnomada qayd etilgan maʼlumotlarning haqqoniy emasligi, shu jumladan ushbu Reglamentning 9-bandida nazarda tutilgan tegishli qarorlar va ruxsatnomalar oʻz kuchini yoʻqotganligi yoki bekor qilinganligi asos boʻladi. Shartnomani yuborishni boshqa asoslarga koʻra rad etish qatʼiyan taqiqlanadi. 20. Vakolatli organ ARTni ishlab chiqish qiymatining toʻlovi kelib tushgandan soʻng joyiga borgan holda, yangi qurilish uchun ajratilgan yer uchastkasini va qoʻshimcha qurilish amalga oshirilayotgan yer uchastkasini, shuningdek rekonstruksiya qilinishi zarur boʻlgan obyektni oʻrganib chiqadi. Obyektni oʻrganib chiqish obyekt yoki uning qismlari va unga biriktirilgan yer uchastkasini, shuningdek, unga tutash hududlar hamda bino va inshootlarni vizual koʻrikdan (zarurat boʻlganda, maxsus uskunalar va asboblardan foydalangan holda) oʻtkazishdan iborat boʻladi. Oʻrganish davomida ariza beruvchining soʻrovnomasida, yer uchastkasi joylashuvi rejasida yoki uning chegaralarini naturaga chiqarish dalolatnomasida, yer uchastkasi (obyekt)ning amaldagi joylashuvini hisobga oluvchi muhandislik-kommunikatsiya tarmogʻiga ulanishning texnik shartlarida bayon etilgan maʼlumotlarni taqqoslagan holda obyekt tekshiruvdan oʻtkazilib, muhandislik-kommunikatsiya tarmoqlarining ulanish nuqtalarigacha oʻtkaziladigan trassalari belgilanadi. 21. Zarurat boʻlganda, vakolatli organ elektron oʻzaro bogʻlanish yordamida muhandislik-kommunikatsiya tarmogʻiga ulanishning texnik shartlarini olish uchun muhandislik-kommunikatsiya tarmoqlaridan foydalanuvchi tashkilotlarga tegishli soʻrovni yuboradi. Muhandislik-kommunikatsiya tarmoqlaridan foydalanuvchi tashkilotlar soʻrov tushgandan soʻng uch ish kuni mobaynida YIDXP orqali vakolatli organga muhandislik-kommunikatsiya tarmogʻiga ulanishning texnik shartlarini elektron shaklda yuboradilar. 22. Vakolatli organ tomonidan ARTni ishlab chiqish qiymatining toʻlovi kelib tushgandan soʻng Vazirlar Mahkamasi tomonidan belgilangan muddatlarda ART ishlab chiqiladi. ARTni ishlab chiqish muddati ARTni ishlab chiqish qiymatining toʻlovi va muhandislik-kommunikatsiya tarmoqlariga ulanish boʻyicha barcha texnik shartlar kelib tushgandan soʻng hisoblanadi; ART elektron shaklda rasmiylashtiriladi va vakolatli organning ERIsi bilan tasdiqlanadi. ART mazkur maʼmuriy reglamentga 3-ilovada keltirilgan namunaviy shaklga muvofiq ishlab chiqiladi. 23. ART rasmiylashtirilgan kuni vakolatli organ Davlat xizmatlari markaziga (oʻzi kelib murojaat qilgan taqdirda) yoki YIDXP orqali (elektron shaklda murojaat qilgan taqdirda) ariza beruvchiga ARTni elektron shaklda yuboradi. Davlat xizmatlari markazi ART tushganidan soʻng, uni bir soat mobaynida ariza beruvchining elektron manziliga yuboradi va ariza beruvchini bu haqda axborot-kommunikatsiya tizimi orqali xabardor qiladi. Davlat xizmatlari markazi ariza beruvchi oʻzi kelib murojaat qilganda unga ARTni elektron shaklda taqdim qiladi. Davlat xizmatlari markazi texnik imkoniyat mavjud boʻlganda, ariza beruvchining soʻroviga koʻra unga ARTni qogʻoz shaklida oʻzining muhrini bosib berish yoʻli bilan taqdim etishi mumkin. 24. Davlat xizmatlari markazlari vakolatli organlar va muhandislik-kommunikatsiya tarmoqlaridan foydalanuvchi tashkilotlar oʻz faoliyatini amalga oshirishi natijasida olingan ariza beruvchi haqidagi maʼlumotlarning maxfiyligini taʼminlashi kerak. 25. Oʻzbekiston Respublikasi Adliya vazirligi huzuridagi Davlat xizmatlari agentligi, uning hududiy boshqarmalari va Davlat xizmatlari markazlari ushbu Reglament talablari ijrosi boʻyicha davlat organlari va boshqa tashkilotlarning faoliyati yuzasidan, shu jumladan, YIDXP orqali, doimiy nazoratni va monitoringni amalga oshiradilar. 26. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonun hujjatlarida belgilangan tartibda shikoyat qilishi mumkin. 27. Ushbu Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Ariza beruvchi 1.ARTni olish uchun Davlat xizmatlari markaziga murojaat qilish yoki davlat xizmatini elektron shaklda olish uchun YIDXP orqali roʻyxatdan oʻtish. 2.Davlat xizmati koʻrsatilgani uchun toʻlov qilish. 1. Oʻz xohishiga koʻra 2. Murojaat qilganda 2-bosqich 1. Davlat xizmatlari markazi 2. YIDXP Soʻrovnomani vakolatli organga yuborish. 1. 1 soat mobaynida 2. Avtomatik ravishda 3-bosqich Vakolatli organ 1.Soʻrovnomada qayd etilgan maʼlumotlarning haqqoniyligini tekshirish. 2.Davlat xizmatlari markaziga (oʻzi kelib murojaat qilgan taqdirda) yoki ariza beruvchiga (elektron shaklda murojaat qilgan taqdirda) YIDXP orqali elektron shaklda vakolatli organ tomonidan tasdiqlangan ARTni ishlab chiqish boʻyicha invoysni ARTni ishlab chiqish narxini koʻrsatgan holda yuborish. 1 ish kuni mobaynida 4-bosqich Davlat xizmatlari markazi Ariza beruvchini axborot-kommunikatsiya tizimi orqali invoys olinganligi toʻgʻrisida xabardor qilish. 1 soat mobaynida 5-bosqich Ariza beruvchi Invoys kelib tushgandan soʻng ARTni ishlab chiqishning qiymatini invoysda qayd etilgan miqdorda toʻlash 3 ish kuni mobaynida 6-bosqich Vakolatli organ 1.ARTni ishlab chiqish, elektron shaklda rasmiylashtirish va oʻzining ERIsi bilan tasdiqlash. 2.ARTni Davlat xizmatlari markaziga yuborish (oʻzi kelib murojaat qilgan taqdirda) yoki ariza beruvchiga YIDXP orqali yuborish (elektron shaklda murojaat qilgan taqdirda). Vazirlar Mahkamasi tomonidan belgilangan muddatlarda 7-bosqich Davlat xizmatlari markazi ARTni ariza beruvchining elektron manziliga yuborish va bu haqda uni axborot-kommunikatsiya tizimlari orqali xabardor qilish. 1 soat mobaynida __________________ (sanasi) __________________ (raqami) Arxitektura-rejalashtirish topshirigʻini ishlab chiqish boʻyicha davlat xizmatlari olish uchunSOʻROVNOMA I. (jis.) Ariza beruvchi — jismoniy shaxs toʻgʻrisida maʼlumot: 1. F.I.O.: 2. Pasport maʼlumotlari (seriyasi va raqami): 3. STIR: 4. Manzili: 5. Telefon raqami: 6. Elektron pochta manzili: I. (yur.) Ariza beruvchi — yuridik shaxs toʻgʻrisida maʼlumot: 1. Toʻliq nomi: 2. Tashkiliy-huquqiy shakli: 3. STIR: 4. Yuridik manzili: 5. Telefon raqami: 6. Elektron pochta manzili: II. Obyekt haqida maʼlumot: 1. Obyektning nomi: 2. Obyektning joylashgan joyi (indeks, manzil, moʻljal): 3. Muhandislik tarmoqlariga ulanish: 4. Qurilish yoki rekonstruksiya loyihasining maqsadi: Qurilish Rekonstruksiya Rekonstruksiya bilan bajariladigan qayta ixtisoslashtirish 5. Obyekt boʻyicha chiqarilgan qaror rekvizitlari: a) Davlat hokimiyati organining yer uchastkasining joylashuv rejasi yoki uning chegaralarini naturaga chiqarish dalolatnomasi ilova qilingan obyektni loyihalash va qurish uchun yer uchastkasi ajratish toʻgʻrisidagi qarori: b) Shahar (tuman) hokimining turar joyni noturar joy toifasiga oʻtkazish toʻgʻrisidagi qarori: v) Shahar (tuman) qurilish boshqarmasi (boʻlimi)ning obyektni qayta ixtisoslashtirish va rekonstruksiya qilishga ruxsatnomasi: T/r Qurilayotgan obyektlarning turiga qarab ARTni ishlab chiqish Muddati Qiymati (bazaviy hisoblash miqdorida) 1. Obyekt(bino va inshoot)larni yangi qurilishi uchun 10 kun 4,0 2. Rekonstruksiyalash, shuningdek, ilgari foydalanish yoki egalik qilish huquqi roʻyxatdan oʻtkazilgan yer uchastkasida yangi obyektni qurilishi, shuningdek, mavjud obyektni qayta ixtisoslashtirish, shu jumladan, noturar joylarni turar joy toifasiga oʻtkazish va muhandislik-kommunikatsiya tarmoqlariga ulanish nuqtalarini oʻzgartirish. 8 kun 3,5 3. Obyektni qayta ixtisoslashtirish, shu jumladan, muhandislik-kommunikatsiya tarmoqlariga ulanish nuqtalarini oʻzgartirish yoki oʻzgartirmasdan noturar joylarni turar joy toifasiga oʻtkazish, shuningdek, muhandislik-kommunikatsiya tarmoqlarini kapital qurilish obyektlaridan alohida qurish. 7 kun 3,0 4. Noturar joylarni muhandislik-kommunikatsiya tarmoqlariga ulanish nuqtalarini oʻzgartirmasdan xonani rekonstruksiyasi bilan bogʻliq turar joy toifasiga oʻtkazish. 5 kun 1,0 T/r Faktorlarning nomlari Tuzatuvchi koeffitsiyentlar 1. Noyob va eksperimental obyektlarni qurishda 1,2 2. Tarixiy imoratni qayta tiklash zarur boʻlganda 1,2 3. Tasdiqlangan shaharsozlik hujjatlariga muvofiq obyektlarni joylashtirishda: mufassal rejalashtirish loyihasi bilan 0,7 aholi punktining bosh rejasi bilan 0,8 qishloq fuqarolari yigʻini APOT loyihasi bilan 0,9 4. Mavjud binolar va inshootlarni rekonstruksiya qilishda: katta hajmli yangi qurilishda, shuningdek gabaritlarni jiddiy oʻzgartirishda 1,1 ishlayotgan korxonaning sohasini oʻzgartirishda yoki shart-sharoitlarida 1,2 5. Qurilishi tartibga solinadigan hudud doirasida (tumanlar markazlarining hamda viloyatga boʻysunuvchi shaharlarning, shaharlar va shahar posyolkalarining markaziy qismida obyektlar qurishda, shuningdek obyektlarni murakkab geologik sharoitli (hududlarning zichligi, hududlarni tayyorlash boʻyicha maxsus ishlarni amalga oshirishning zarurligi, zilzilalar boʻlib turishi, tuprogʻining choʻkuvchanligi va yumshoqligi, sizot suvlar sathining yuqoriligi va boshqalar) obyektlarni joylashtirishda 1,2 6. Obyektlarni qurish qatʼiyan tartibga solinadigan hudud doirasida (tarixiy imoratlar hududida, qurilish jihatidan qimmatli tarixiy-madaniy va arxitektura-shaharsozlik imoratlari mavjud boʻlgan hududda, dam olish va bogʻ hududidagi maydonlarda, shuningdek Toshkent, Nukus shaharlarining, viloyatlar markazlarining va tarixiy shaharlarning markaziy qismida) qurishda 1,3 7. Obyektni: viloyat va tuman ahamiyatiga ega boʻlgan yoʻllar boʻyida 1,1 xalqaro va davlat ahamiyatiga ega boʻlgan yoʻllar boʻyida joylashtirishda 1,2 1. Ushbu Reglament binolar, inshootlar va boshqa obyektlar qurilishining loyiha-smeta hujjatlarini (keyingi oʻrinlarda loyiha-smeta hujjatlari deb ataladi) koʻrib chiqish va kelishish, shuningdek bir vaqtda ularning zilzilaga bardoshliligi va yongʻin xavfsizligi boʻyicha loyihaviy yechimlarini ekspertizadan oʻtkazish hamda muhandislik-kommunikatsiya tarmoqlariga ulanish boʻyicha loyiha hujjatlarini kelishish tartibini belgilaydi. 2. Ushbu Reglamentning amal qilishi, mulkchilik shakli va moliyalashtirish manbalari, shuningdek, yer maydoni hajmidan qatʼi nazar barcha turdagi binolar, inshootlar va boshqa obyektlarning loyiha-smeta hujjatlarini koʻrib chiqish va kelishish, loyiha-smeta hujjatlarini kelishish jarayoni bilan bir vaqtda obyektlarning zilzilaga bardoshliligi va yongʻin xavfsizligi boʻyicha loyihaviy yechimlarini ekspertizadan oʻtkazish, shuningdek muhandislik-kommunikatsiya tarmoqlariga ulanish boʻyicha loyiha hujjatlarini kelishish jarayonlariga nisbatan qoʻllaniladi. 3. Obyektlarning zilzilaga bardoshliligi va yongʻin xavfsizligi boʻyicha loyihaviy yechimlarini ekspertizadan oʻtkazish, shuningdek muhandislik-kommunikatsiya tarmoqlariga ulanish boʻyicha loyiha hujjatlarini kelishish loyihachi tashkilotning xohishiga asosan loyiha-smeta hujjatlarini kelishish jarayoni bilan bir vaqtda amalga oshirilishi mumkin. 4. Ushbu Reglamentning amal qilishi quyidagilarga nisbatan qoʻllanmaydi: binolar, inshootlar va boshqa obyektlarni kapital taʼmirlash; qurilish hajmi 300 kub metrdan ortiq boʻlmagan obyektlarda; I murakkablik toifasidagi obyektlarni qurish; yakka tartibda uy-joylar qurish. 5. Loyiha-smeta hujjatlarini kelishmasdan obyektlarning zilzilaga bardoshliligi va yongʻin xavfsizligi boʻyicha loyihaviy yechimlarini ekspertizadan oʻtkazish (mazkur Reglamentga muvofiq loyiha-smeta hujjatlarini kelishish jarayoni bilan bir vaqtda obyektlarning zilzilaga bardoshliligi va yongʻin xavfsizligi boʻyicha loyihaviy yechimlarini ekspertizadan oʻtkazish bundan mustasno) va qurilish-montaj ishlarini boshlash toʻgʻrisida xabarnoma yuborish taqiqlanadi. 6. Loyiha-smeta hujjatlarini arxitektura-rejalashtirish topshirigʻiga muvofiqligi boʻyicha qoʻrib chiqish va kelishish quyidagilar tomonidan amalga oshiriladi: Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmalari huzuridagi hududiy arxitektura-shaharsozlik kengashlari (keyingi oʻrinlarda Kengashlar deb ataladi) tomonidan — tarixiy zonalarda, shu jumladan madaniy yodgorliklarning qoʻriqlash zonalarida quriladigan obyektlarning hamda davlat obyektlarining loyiha-smeta hujjatlarini; Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmalari tomonidan — boshqa obyektlarning loyiha-smeta hujjatlarini. 7. Obyektlarning zilzilaga bardoshliligi va yongʻin xavfsizligi boʻyicha loyihaviy yechimlarini ekspertiza qilish mazkur Reglament doirasida Oʻzbekiston Respublikasi Qurilish vazirligi huzuridagi “Shaharsozlik hujjatlari ekspertizasi” davlat unitar korxonasi va uning filiallari (keyingi oʻrinlarda ekspertiza organi deb ataladi) tomonidan amalga oshiriladi. 8. Loyiha-smeta hujjatlarini kelishish jarayoni bilan bir vaqtda muhandislik-kommunikatsiya tarmoqlariga ulanish boʻyicha loyiha hujjatlarini kelishish: a) elektr tarmoqlariga ulashda — Oʻzbekiston Respublikasi Energetika vazirligi huzuridagi Elektr energetikada nazorat inspeksiyasi; b) gaz tarmoqlariga ulashda — hududiy gaz taʼminoti korxonasi; v) isteʼmolchilar issiqlik taʼminoti tarmoqlariga ulanishda — issiqlik taʼminoti korxonasi; g) suv taʼminoti va suvni chiqarib tashlash tarmoqlariga ulashda — suv quvurlari va kanalizatsiya xoʻjaligi tashkiloti tomonidan amalga oshiriladi. 9. Davlat xizmatlari markazlari, Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmalari, ekspertiza organi, muhandislik-kommunikatsiya tarmoqlaridan foydalanuvchi hamda loyihachi tashkilotlari oʻrtasidagi axborot almashinuvi elektron raqamli imzoni (keyingi oʻrinlarda ERI deb ataladi) majburiy tartibda qoʻllash orqali faqat idoralararo elektron oʻzaro bogʻlanish yordamida amalga oshiriladi. 10. Loyiha-smeta hujjatlarini: kelishish ushbu Reglamentning 1a-ilovasiga muvofiq sxemaga; kelishish jarayoni bilan bir vaqtda obyektlarning zilzilaga bardoshliligi va yongʻin xavfsizligi boʻyicha loyihaviy yechimlarini ekspertizadan oʻtkazish ushbu Reglamentning 1b-ilovasiga muvofiq sxemaga; kelishish jarayoni bilan bir vaqtda muhandislik-kommunikatsiya tarmoqlariga ulanish boʻyicha loyiha hujjatlarini kelishish ushbu Reglamentning 1v-ilovasiga muvofiq sxemaga asosan amalga oshiriladi. 11. Loyiha tashkiloti loyiha-smeta hujjatlarini kelishish uchun Davlat xizmatlari markazlariga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda YIDXP deb ataladi) davlat xizmatidan elektron shaklda foydalanish uchun roʻyxatdan oʻtadi. 12. Loyiha-smeta hujjatlarini ishlab chiqish ishlari yakunlangach, loyiha tashkilotlari: Vazirlar Mahkamasining “Markazlashtirilgan investitsiyalar hisobidan moliyalashtiriladigan loyiha ishlari va investitsiya loyihalarini takomillashtirish uchun qoʻshimcha choralar haqida” 2016-yil 22-yanvardagi 15-son qaroriga 2-ilovada (Murakkablik toifasi boʻyicha obyektlar klassifikatsiyasi) keltirilgan III toifalarga mansub obyektlarning loyiha-smeta hujjatlarini bevosita oʻzlari sanitariya-epidemiologiya va yongʻinga qarshi nazorat xizmatlari hamda ekologiya va atrof-muhitni muhofaza qilish organlari bilan kelishadilar; qurilish hajmi 300 kub metrdan ortiq boʻlmagan obyektlarni bevosita oʻzlari tuman (shahar) qurilish boʻlimlari bilan kelishadilar; ushbu bandning ikkinchi xatboshida qayd etilgan obyektlardan boshqa obyektlarning loyiha-smeta hujjatlarini kelishish YIDXP da yoki davlat xizmatlari markaziga oʻzi kelib murojaat etganda davlat xizmatidan foydalanish uchun ushbu Reglamentga 2-ilovaga muvofiq soʻrovnomani, arxitektura-rejalashtirish topshirigʻi rekvizitlarini koʻrsatgan holda elektron shaklda toʻldiradilar. Soʻrovnomaga loyiha-smeta hujjatlarining arxitekturaga oid qismi (tushuntirish xati (tushuntirish xatida loyiha-smeta hujjatida yongʻin xavfsizligiga, sanitariya-epidemiologiya va atrof-muhitni muhofaza qilish qoidalariga rioya etish boʻyicha va boshqa yoʻnalishlarda bajarilgan ishlar aks ettiriladi), bino va inshootning fasadlari, qavatlar rejalari, qurilish obyektining bosh rejasi) elektron shaklda ilova qilinadi. Loyiha tashkilotlaridan ushbu bandda koʻrsatilmagan maʼlumotlarni, shuningdek, boshqa hujjatlarni taqdim etishni talab qilish qatʼiyan taqiqlanadi, ushbu Reglamentning 13-bandida koʻrsatilgan hollar bundan mustasno. 13. Loyihachi tashkilot tomonidan loyiha-smeta hujjatlarini kelishish jarayoni bilan bir vaqtda: a) obyektlarning zilzilaga bardoshliligi va yongʻin xavfsizligi boʻyicha loyihaviy yechimlarini ekspertizadan oʻtkazish haqida soʻrovnoma toʻldirilganda, obyektlarning zilzilaga bardoshliligi va yongʻin xavfsizligi boʻyicha loyihaviy yechimlari, belgilangan tartibda rasmiylashtirilgan loyihalarni ishlab chiqish topshiriqnomasi hamda buyurtmachining rozilik xati elektron shaklda ilova qilinishi hamda ekspertiza organi tomonidan obyektlarning zilzilaga bardoshliligi va yongʻin xavfsizligi boʻyicha loyihaviy yechimlarini ekspertiza qilish uchun ommaviy oferta (keyingi oʻrinlarda oferta deb yuritiladi) qabul qilinishi; b) muhandislik-kommunikatsiya tarmoqlariga ulanish boʻyicha loyiha hujjatlarini kelishish haqida soʻrovnoma toʻldirilganda, muhandislik-kommunikatsiya tarmoqlariga ulanish boʻyicha loyiha hujjatlari elektron shaklda ilova qilinishi talab etiladi. Loyiha tashkiloti oʻzining xohishiga koʻra loyiha hujjatlarining arxitektura qismini oldin kelishib, keyin loyiha hujjatlarining boshqa qismlarini ishlab chiqishi va kelishishi xamda ekspertizadan oʻtkazishi mumkin. 14. Loyiha tashkiloti zarur maʼlumotlarni rasmiylashtirgandan va soʻrovnomaga kiritgandan, shuningdek zarur hollarda tegishli hujjatlarni ilova qilib, ofertani qabul qilgandan soʻng uni oʻz ERIsi bilan tasdiqlaydi. Davlat xizmatlari markazi xodimlari va YIDXP loyiha tashkilotini davlat xizmatlaridan foydalanish uchun ERIsi majburiy tartibda boʻlishi hamda oferta bilan tanishish shart ekanligi toʻgʻrisida oldindan xabardor qiladi. 15. Davlat xizmati koʻrsatish uchun bazaviy hisoblash miqdorining 30 foizi miqdorida yigʻim undiriladi. Obyektning zilzilaga bardoshliligi va yongʻin xavfsizligi boʻyicha loyihaviy yechimlarini ekspertizadan oʻtkazishni loyiha-smeta hujjatlarini kelishish jarayoni bilan bir vaqtda amalga oshirishda mazkur bandning birinchi xatboshisida belgilangan toʻlovga qoʻshimcha ravishda bazaviy hisoblash miqdorining ikki baravari miqdorda davlat ekspertizasidan oʻtkazish qiymati undiriladi. Davlat xizmati koʻrsatilishi uchun YIDXP orqali murojaat etilganda, ushbu bandning birinchi xatboshida koʻrsatilgan yigʻim summasining 90 foizi undiriladi. Davlat xizmati koʻrsatish uchun yigʻim toʻlanganligini tasdiqlash axborot-kommunikatsiya tizimlari orqali amalga oshiriladi. 16. Yigʻimlar summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 20 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisob raqamiga oʻtkaziladi; qolgan mablagʻlar toʻliq Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmasining bank hisob raqamiga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisob raqamiga oʻtkaziladi; 11,25 foizi — Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi “Elektron hukumat va raqamli iqtisodiyot loyihalarini boshqarish markazi” DUKning hisob raqamiga; qolgan mablagʻlar toʻliq Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmasining bank hisob raqamiga oʻtkaziladi. 17. Loyiha tashkilotlari ERIsi mavjud emasligi, soʻrovnomada notoʻgʻri maʼlumotlar koʻrsatilishi, shuningdek davlat xizmati koʻrsatish uchun yigʻimni toʻlamaslik, zarur hollarda ushbu Reglamentning 13-bandida nazarda tutilgan shartlarga rioya etmaslik hamda davlat ekspertizasidan oʻtkazish qiymatini toʻlamaslik davlat xizmati koʻrsatishni rad etish uchun asos hisoblanadi. 18. Loyiha tashkiloti davlat xizmatidan foydalanishdan xizmat koʻrsatilishining har qanday bosqichida bosh tortish huquqiga ega. Loyiha tashkiloti davlat xizmatidan foydalanishdan bosh tortganda uning soʻrovnomasi koʻrmasdan qoldiriladi. Bunda, toʻlangan yigʻim summasi qaytarilmaydi. Obyektning zilzilaga bardoshliligi va yongʻin xavfsizligi boʻyicha loyihaviy yechimlarini ekspertizadan oʻtkazishdan: ekspertiza xulosasi taqdim etilgunga qadar bosh tortilgan taqdirda, davlat ekspertizasidan oʻtkazish qiymati qaytarib beriladi; ekspertiza xulosasi taqdim etilgandan soʻng ekspertizadan oʻtkazishdan bosh tortilgan taqdirda, davlat ekspertizasidan oʻtkazish qiymati qaytarilmaydi. 19. Loyiha tashkiloti davlat xizmatidan foydalanishdan bosh tortgan taqdirda, Davlat xizmatlari markazi tomonidan ushbu haqida avtomatik tarzda Qoraqalpogʻiston Respublikasi Qurilish vazirligiga, viloyatlar va Toshkent shahar qurilish bosh boshqarmasiga xabarnoma joʻnatiladi. 20. Soʻrovnoma (zarur hollarda oferta) ERI bilan tasdiqlangandan keyin, u avtomatik tarzda quyidagilarga: arxitektura qismini kelishish uchun Qoraqalpogʻiston Respublikasi Qurilish vazirligiga, viloyatlar va Toshkent shahar qurilish bosh boshqarmasiga; arxitektura qismini kelishish uchun hududiy sanitariya-epidemiologiya va yongʻinga qarshi nazorat xizmatlari hamda ekologiya va atrof-muhitni muhofaza qilish organlariga (keyingi oʻrinlarda xulosa beruvchilar deb ataladi); obyektning zilzilaga bardoshliligi va yongʻin xavfsizligi boʻyicha loyihaviy yechimlarini (belgilangan tartibda rasmiylashtirilgan loyihalarni ishlab chiqish topshiriqnomasi hamda buyurtmachining rozilik xatini ilova qilgan holda) ekspertizadan oʻtkazish uchun ekspertiza organiga; muhandislik-kommunikatsiya tarmoqlariga ulanish boʻyicha loyiha hujjatlarini kelishish qismi esa muhandislik-kommunikatsiya tarmoqlaridan foydalanuvchi tashkilotlarga joʻnatiladi. 21. Xulosa beruvchilar uch ish kuni mobaynida loyiha-smeta hujjatlarining arxitektura qismini koʻrib chiqadilar va ularga eʼtirozlar boʻlmagan holatda oʻz xulosalarini, davlat xizmati markaziga va maʼlumot uchun Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmasiga, tizim orqali elektron shaklda yuboradilar. 22. Xulosa beruvchilarning barchasidan ijobiy xulosalar olingandan soʻng Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmasi loyiha-smeta hujjatlarini ikki ish kuni ichida kelishib beradi. Tarixiy zonalarda, shu jumladan madaniy yodgorliklarning qoʻriqlash zonalarida quriladigan obyektlarning hamda davlat obyektlarining loyiha-smeta hujjatlari navbatdagi Kengash yigʻilishiga Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmalari tomonidan kiritiladi. 23. Kengash oʻzining navbatdagi yigʻilishida loyiha-smeta hujjatlarini kelishadi yoki rad etishning aniq asoslarini va qonunchilik normalarini koʻrsatgan holda kelishishni rad etadi. Kengash yigʻilishlari har haftada, shaxsan ishtirok etish tartibida oʻtkaziladi. Kengash aʼzosi kelmagan hollarda Kengash yigʻilishi uning ishtirokisiz oʻtkaziladi. Bunda obyektning loyiha-smeta hujjatlari, ushbu bandning oltinchi xatboshida nazarda tutilgan holatni istisno qilgan holda, majlisda qatnashmagan Kengash aʼzosi vakil boʻlgan tashkilot bilan kelishilgan hisoblanadi. Bunda qatnashmagan Kengash aʼzosining vakolatlariga kiradigan masalalar boʻyicha javobgarlik tegishli tashkilotga yuklanadi. Loyiha-smeta hujjatlarini Kengash aʼzolari bilan kelishishni soʻrov usuli bilan oʻtkazish taqiqlanadi. Kengash qarorlari yigʻilishda Kengash aʼzolarining kamida uchdan ikki qismi ishtirok etganda qonuniy hisoblanadi. Loyiha-smeta hujjatlarini kelishish, uni Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmasining ERIsi bilan tasdiqlash yoʻli bilan amalga oshiriladi. 24. Loyiha-smeta hujjatlarining arxitektura-rejalashtirish topshirigʻiga muvofiq emasligi hamda soʻrovnomada koʻrsatilgan maʼlumotlarning notoʻgʻriligi aniqlanishi ularni kelishishni rad etish uchun asos boʻladi. Loyiha-smeta hujjatlarini kelishishni boshqa asoslarga koʻra rad etish qatʼiyan taqiqlanadi. Loyiha tashkiloti loyiha-smeta hujjatlarini kelishish rad etilgandan keyin oʻn kun mobaynida davlat xizmati koʻrsatish uchun yigʻimni va davlat ekspertizasidan oʻtkazish qiymatini toʻlamasdan loyiha-smeta hujjatlarini kelishish uchun qayta murojaat qilish huquqiga ega. Loyiha tashkiloti tomonidan loyiha-smeta hujjatlarini kelishishni rad etish uchun asos boʻlgan sabablar bartaraf etilganda, takroran kelishish: Kengash tomonidan takroriy soʻrovnoma kelib tushgandan soʻng uning keyingi navbatdagi majlisida; Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmasi tomonidan ikki ish kunida amalga oshiriladi. Loyiha-smeta hujjatlarini takroran koʻrib chiqishda Kengash yoki Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmasi tomonidan avvalgi rad etish asoslarida bayon etilmagan sabablarning keltirilishiga yoʻl qoʻyilmaydi, avval koʻrsatilgan sabablar bartaraf etilganligini tasdiqlovchi maʼlumotlar bilan bogʻliq rad etish sabablarining keltirilishi bundan mustasno. 25. Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmasi loyiha-smeta hujjatlari kelishilgan kuni quyidagilarga: kelishilgan loyiha-smeta hujjatlarining arxitektura qismini loyiha tashkilotiga davlat xizmatlari markazi (oʻzi kelib murojaat qilgan taqdirda) yoki YIDXP orqali elektron shaklda; ekspertiza organiga tizim orqali yuboradi. Ekspertiza organi kelishilgan loyiha-smeta hujjatlarining arxitektura qismini kelib tushgan kundan boshlab bir haftalik muddatda obyektning loyiha hujjatlarining zilzilaga bardoshliligi va yongʻin xavfsizligi boʻyicha loyihaviy yechimlarini ekspertizadan oʻtkazadi va ularga eʼtirozlar boʻlmagan holatda ekspertiza xulosasini idoralararo elektron oʻzaro hamkorlik tizimi orqali davlat xizmati markaziga yuboradi. 26. Xulosa beruvchilarning va ekspertiza organining xulosalari salbiy boʻlishi mumkin. Salbiy xulosada (ekspertiza xulosasida) loyiha-smeta hujjatidagi kamchiliklar asoslangan holda qayd etiladi. Agar salbiy xulosada loyiha-smeta hujjatiga tuzatishlar kiritish toʻgʻrisida talablar nazarda tutilgan boʻlsa, xulosa beruvchilar va ekspertiza organi kamchiliklar aniqlangandan keyin bir soat davomida salbiy xulosani davlat xizmati markazi orqali tizimdan foydalangan holda elektron shaklda loyiha tashkilotiga loyiha-smeta hujjatini qayta ishlash uchun yuboradi. Loyiha tashkiloti oʻn ish kuni mobaynida loyiha-smeta hujjatlariga tegishli tuzatishlar kiritadi va uni davlat xizmati markazi orqali xulosa beruvchilarga takroran yuboradi. Xulosa beruvchilar (ekspertiza organi) loyiha-smeta hujjatlarini ikki ish kunida koʻrib chiqadilar va ijobiy xulosani tizim orqali elektron shaklda davlat xizmati markaziga va maʼlumot uchun Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmasiga yuboradilar. Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmasi ijobiy xulosalarga asosan ushbu Nizomning 22-23-bandlarida belgilangan tartibda loyiha hujjatlarining arxitektura qismini oʻzining ERIsi bilan kelishadi va davlat xizmati markaziga yuboradi. 27. Muhandislik-kommunikatsiya tarmoqlaridan foydalanuvchi tashkilotlar uch ish kuni mobaynida muhandislik-kommunikatsiya tarmoqlariga ulanish boʻyicha loyiha hujjatlarini belgilangan tartibda kelishadi yoki kelishishni rad etadi. Kelishilgan muhandislik-kommunikatsiya tarmoqlariga ulanish boʻyicha loyiha hujjatlari u kelishilgan kunda elektron shaklda muhandislik-kommunikatsiya tarmoqlaridan foydalanuvchi tashkilotlar tomonidan loyiha tashkilotiga davlat xizmatlari markazi (oʻzi kelib murojaat qilgan taqdirda) yoki YIDXP orqali elektron shaklda yuboradi. 28. Davlat xizmatlari markazi, kelishilgan loyiha-smeta hujjatlari (xulosalar, loyiha-smeta hujjatlarining kelishilgan arxitektura qismi, muhandislik-kommunikatsiya tarmoqlariga ulanish boʻyicha kelishilgan loyiha-smeta hujjatlari) tushgandan soʻng bir soat mobaynida uni ariza beruvchining elektron manziliga yuboradi va ariza beruvchini bu haqda axborot-kommunikatsiya tizimi orqali xabardor qiladi. Davlat xizmatlari markazi ariza beruvchi oʻzi kelib murojaat qilgan taqdirda ariza beruvchining soʻroviga koʻra unga kelishilgan loyiha-smeta hujjatlarini (ekspertiza xulosasini, muhandislik-kommunikatsiya tarmoqlariga ulanish boʻyicha kelishilgan loyiha-smeta hujjatlarini) elektron shaklda yoki qogʻoz shaklda muhrini bosib berish yoʻli bilan taqdim etishi mumkin. 29. Qoraqalpogʻiston Respublikasi Qurilish vazirligi, viloyatlar va Toshkent shahar qurilish bosh boshqarmalari va Kengashlar aʼzolari oʻz faoliyatini amalga oshirish natijasida olingan maʼlumotlarning maxfiyligini taʼminlashi shart. 30. Oʻzbekiston Respublikasi Adliya vazirligi huzuridagi Davlat xizmatlari agentligi, uning hududiy boshqarmalari va Davlat xizmatlari markazlari ushbu Reglament talablari ijrosi boʻyicha davlat organlari va boshqa tashkilotlarning faoliyati yuzasidan, shu jumladan, YIDXP orqali doimiy nazorat va monitoringni amalga oshiradilar. 31. Loyiha tashkiloti davlat organlari va boshqa tashkilotlar xodimlarining xatti-harakatlari yuzasidan qonunchilikda belgilangan tartibda shikoyat qilishi mumkin. 32. Ushbu Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Loyiha tashkiloti 1. Davlat xizmatlari markaziga oʻzi kelib murojaat etadi yoki YIDXPda davlat xizmatidan elektron shaklda foydalanish uchun roʻyxatdan oʻtish. 2. Arxitektura-rejalashtirish topshirigʻi rekvizitlarini koʻrsatgan holda soʻrovnomani toʻldirish va zarur hujjatlarni ilova qilish. 1. Oʻz xohishiga koʻra 2. Murojaat qilganda 2-bosqich Davlat xizmatlari markazi YIDXP 1. Soʻrovnoma, obyektning loyiha-smeta hujjatlarini arxitektura qismini Kengashning ishchi organiga yoki qurilish organlariga yuborish. 2. Soʻrovnomani va obyektning loyiha-smeta hujjatlarini hududiy sanitariya-epidemiologiya va yongʻinga qarshi nazorat xizmatlari hamda ekologiya va atrof-muhitni muhofaza qilish organlariga yuborish. Avtomatik ravishda 3-bosqich Hududiy sanitariya-epidemiologiya xizmati, hududiy yongʻinga qarshi nazorat xizmati, hududiy ekologiya va atrof-muhitni muhofaza qilish organi Obyektning loyiha-smeta hujjatlarini arxitektura qismi boʻyicha ijobiy xulosani davlat xizmati markaziga va maʼlumot uchun qurilish organiga yuborish. 3 ish kunida 4-bosqich Kengashning ishchi organi 1. Xulosa beruvchilarning obyektning loyiha-smeta hujjatlarini arxitektura qismi boʻyicha ijobiy xulosasiga asosan obyektning loyiha-smeta hujjatlarini arxitektura qismini kelishish. 2. Loyiha-smeta hujjatlarini ERI bilan tasdiqlash. 3. Obyektning loyiha-smeta hujjatlarini Davlat xizmatlari markaziga (oʻzi kelib murojaat etganda) yoki loyiha tashkilotiga (elektron shaklda murojaat qilingan taqdirda) YIDXP orqali elektron shaklda yuborish. Anketa olinganidan keyin Kengashning navbatdagi yigʻilishida Qurilish organlari 2 ish kunida 5-bosqich Davlat xizmatlari markazi Obyektning loyiha-smeta hujjatlarini Loyiha tashkilotiga elektron manziliga yuborish va bu haqda ariza beruvchini axborot-kommunikatsiya texnologiyalari orqali xabardor qilish. 1 soat mobaynida Bosqichlar Subyektlar Tadbirlar Bajarish muddatlari 1-bosqich Loyiha tashkiloti 1. Davlat xizmatlari markaziga oʻzi kelib murojaat etadi yoki YIDXPda davlat xizmatidan elektron shaklda foydalanish uchun roʻyxatdan oʻtish. 2. Arxitektura-rejalashtirish topshirigʻi rekvizitlarini koʻrsatgan holda soʻrovnomani toʻldirish va zarur hujjatlarni ilova qilish. Ofertani qabul qilish, davlat ekspertizasidan oʻtkazish qiymati hamda davlat xizmati koʻrsatish uchun yigʻimni toʻlash. 1. Oʻz xohishiga koʻra 2. Murojaat qilganda 2-bosqich Davlat xizmatlari markazi YIDXP 1. Soʻrovnoma, obyektning loyiha-smeta hujjatlarini arxitektura qismini Kengashning ishchi organiga yoki qurilish organlariga yuborish. 2. Soʻrovnoma, obyektning loyiha-smeta hujjatlarini arxitektura qismini hududiy sanitariya-epidemiologiya va yongʻinga qarshi nazorat xizmatlari hamda ekologiya va atrof-muhitni muhofaza qilish organlariga yuborish. 3. Obyektlarning zilzilaga bardoshliligi va yongʻin xavfsizligi boʻyicha loyihaviy yechimlarini, belgilangan tartibda rasmiylashtirilgan loyihalarni ishlab chiqish topshiriqnomasi hamda buyurtmachining rozilik xatini ekspertiza organiga yuborish. Avtomatik ravishda 3-bosqich Hududiy sanitariya-epidemiologiya xizmati, hududiy yongʻinga qarshi nazorat xizmati, hududiy ekologiya va atrof-muhitni muhofaza qilish organi Obyektning loyiha-smeta hujjatlarini arxitektura qismi boʻyicha ijobiy xulosani davlat xizmati markaziga va maʼlumot uchun qurilish organiga yuborish. 3 ish kunida 4-bosqich Kengashning ishchi organi 1. Xulosa beruvchilarning obyektning loyiha-smeta hujjatlarini arxitektura qismi boʻyicha ijobiy xulosasiga asosan obyektning loyiha-smeta hujjatlarini arxitektura qismini kelishish. 2. Loyiha-smeta hujjatlarini ERI bilan tasdiqlash. 3. Obyektning loyiha-smeta hujjatlarini arxitektura qismini Davlat xizmatlari markaziga (oʻzi kelib murojaat etganda) yoki loyiha tashkilotiga (elektron shaklda murojaat qilingan taqdirda) YIDXP orqali elektron shaklda yuborish. Anketa olinganidan keyin Kengashning navbatdagi yigʻilishida qurilish organlari 2 ish kunida 5-bosqich Ekspertiza organi 1. Obyektlarning zilzilaga bardoshliligi va yongʻin xavfsizligi boʻyicha loyihaviy yechimlari boʻyicha ekspertiza xulosasini tayyorlash. 2. Ekspertiza xulosasini ERI bilan tasdiqlash va davlat xizmatlari markaziga hamda maʼlumot uchun qurilish organiga yuborish. bir haftada 6-bosqich Davlat xizmatlari markazi Obyektning loyiha-smeta hujjatlarini va ekspertiza xulosasini Loyiha tashkilotiga elektron manziliga yuborish va bu haqda ariza beruvchini axborot-kommunikatsiya texnologiyalari orqali xabardor qilish. 1 soat mobaynida Bosqichlar Subyektlar Tadbirlar Bajarish muddatlari 1-bosqich Loyiha tashkiloti 1. Davlat xizmatlari markaziga oʻzi kelib murojaat etadi yoki YIDXPda davlat xizmatidan elektron shaklda foydalanish uchun roʻyxatdan oʻtish. 2. Arxitektura-rejalashtirish topshirigʻi rekvizitlarini koʻrsatgan holda soʻrovnomani toʻldirish va zarur hujjatlarni ilova qilish. 1. Oʻz xohishiga koʻra 2. Murojaat qilganda 2-bosqich Davlat xizmatlari markazi YIDXP 1. Soʻrovnoma, obʼektning loyiha-smeta hujjatlarini arxitektura qismini Kengashning ishchi organiga yoki qurilish organlariga yuborish. 2. Soʻrovnoma, obyektning loyiha-smeta hujjatlarini arxitektura qismini hududiy sanitariya-epidemiologiya va yongʻinga qarshi nazorat xizmatlari hamda ekologiya va atrof-muhitni muhofaza qilish organlariga yuborish. 3. Soʻrovnoma hamda muhandislik-kommunikatsiya tarmoqlariga ulanish boʻyicha loyiha hujjatlarini muhandislik-kommunikatsiya tarmoqlaridan foydalanuvchi tashkilotlariga yuborish. Avtomatik ravishda 3-bosqich hududiy sanitariya-epidemiologiya xizmati, hududiy yongʻinga qarshi nazorat xizmati, hududiy ekologiya va atrof-muhitni muhofaza qilish organi Obyektning loyiha-smeta hujjatlarini arxitektura qismi boʻyicha ijobiy xulosani davlat xizmati markaziga va maʼlumot uchun qurilish organiga yuborish. 3 ish kunida 4-bosqich Kengashning ishchi organi 1. Xulosa beruvchilarning obyektning loyiha-smeta hujjatlarini arxitektura qismi boʻyicha ijobiy xulosasiga asosan obyektning loyiha-smeta hujjatlarini arxi�ektura qismini kelishish. 2. Loyiha-smeta hujjatlarini ERI bilan tasdiqlash. 3. Obyektning loyiha-smeta hujjatlarini Davlat xizmatlari markaziga (oʻzi kelib murojaat etganda) yoki loyiha tashkilotiga (elektron shaklda murojaat qilingan taqdirda) YIDXP orqali elektron shaklda yuborish. Anketa olinganidan keyin Kengashning navbatdagi yigʻilishida qurilish organlari 2 ish kunida 5-bosqich muhandislik-kommunikatsiya tarmoqlaridan foydalanuvchi tashkilotlari 1. Muhandislik-kommunikatsiya tarmoqlariga ulanish boʻyicha loyiha hujjatlarini koʻrib chiqish va ERI bilan tasdiqlash orqali kelishish. 2. Kelishilgan muhandislik-kommunikatsiya tarmoqlariga ulanish boʻyicha loyiha hujjatlarini Davlat xizmatlari markaziga (oʻzi kelib murojaat etganda) yoki loyiha tashkilotiga (elektron shaklda murojaat qilingan taqdirda) YIDXP orqali elektron shaklda yuborish. 3 ish kunida 6-bosqich Davlat xizmatlari markazi Obyektning loyiha-smeta hujjatlarini va kelishilgan muhandislik-kommunikatsiya tarmoqlariga ulanish boʻyicha loyiha hujjatlarini loyiha tashkilotiga elektron manziliga yuborish va bu haqda ariza beruvchini axborot-kommunikatsiya texnologiyalari orqali xabardor qilish. 1 soat mobaynida _____________ _______________ (sana) (raqami) I. Binolar, inshootlar va boshqa obyektlar qurilishining kelishiladigan loyiha-smeta hujjatlari toʻgʻrisida maʼlumot: 1. Loyiha-smeta hujjatlarining nomlanishi: 2. Loyiha tashkilotining nomlanishi: 3. Loyiha tashkilotining STIR: 4. Loyiha tashkilotining yuridik manzili: 5. Loyiha tashkilotining telefon raqami: 6. Loyiha tashkilotining elektron pochta manzili: 7. Arxitektura-rejalashtirish topshirigʻining rekvizitlari: II. Obyektlarning zilzilaga bardoshliligi va yongʻin xavfsizligi boʻyicha loyihaviy yechimlari ekspertizadan oʻtkazishda buyurtmachi toʻgʻrisida maʼlumot: 1-A. F.I.O. (agar jismoniy shaxs boʻlsa): 1-B.Toʻliq nomi (agar yuridik shaxs boʻlsa): 2-A. Pasport seriyasi va raqami (agar jismoniy shaxs boʻlsa): 2-B. Tashkiliy-huquqiy shakli (agar yuridik shaxs boʻlsa): 3. STIR: 4. Manzili (yuridik manzili): 5. Telefon raqami: 6. Elektron pochta manzili: III. Muhandislik-kommunikatsiya tarmoqlariga ulanish boʻyicha loyihalar toʻgʻrisida maʼlumot: A) Kelishilayotgan gaz taʼminoti loyihasi toʻgʻrisida maʼlumot: 1. Gaz taʼminoti loyihasining nomi: 2. Loyiha tashkilotining nomi: 3. Loyiha tashkilotining STIR: 4. Loyiha tashkilotining yuridik manzili: B) Kelishilayotgan elektr taʼminoti loyihasi toʻgʻrisida maʼlumot: 1. Elektr taʼminoti loyihasining nomi: 2. Loyiha tashkilotining nomi: 3. Loyiha tashkilotining STIR: 4. Loyiha tashkilotining yuridik manzili: 5. Ulanayotgan quvvat: V) Kelishilayotgan issiqlik taʼminoti loyihasi toʻgʻrisida maʼlumot: 1. Issiqlik taʼminoti loyihasining nomi: 2. Loyiha tashkilotining nomi: 3. Loyiha tashkilotining STIR: 4. Loyiha tashkilotining yuridik manzili: 5. Issiqlik energiyasi isteʼmoli hisobi: G) Kelishilayotgan suv taʼminoti va suvni chiqarib tashlash loyihasi toʻgʻrisida maʼlumot: 1. Suv taʼminoti va suvni chiqarib tashlash loyihasining nomi: 2. Loyiha tashkilotining nomi: 3 Loyiha tashkilotining STIR: 4. Loyiha tashkilotining yuridik manzili: 5. Suv taʼminoti va suvni chiqarib tashlash isteʼmoli hisobi: IV. Ilova qilinadigan hujjatlar: A) Binolar, inshootlar va boshqa obyektlar qurilishi loyiha-smeta hujjatlarining arxitekturaga oid qismi: 1. Fasad (asosiy va yon tomon): 2. Binolar, inshootlar va boshqa obyektning bosh rejasi: 3. Obyekt joylashuvining vaziyat rejasi: B) Obyektlarning zilzilaga bardoshliligi va yongʻin xavfsizligi boʻyicha loyihaviy yechimlariga oid qismi 1. Obyektlarning zilzilaga bardoshliligi va yongʻin xavfsizligi boʻyicha loyihaviy yechimlari: 2. Buyurtmachining rozilik xati: 3. Belgilangan tartibda rasmiylashtirilgan loyihalarni ishlab chiqish topshiriqnomasi: V) Gaz taʼminoti loyihasiga oid qismi 1. Gaz taʼminoti loyihasi: G) Elektr taʼminoti loyihasiga oid qismi 1. Elektr taʼminoti loyihasi: D) Issiqlik taʼminoti loyihasiga oid qismi 1. Issiqlik taʼminoti loyihasi: E) Suv taʼminoti va suvni chiqarib tashlash loyihasiga oid qismi 1. Suv taʼminoti va suvni chiqarib tashlash loyihasi: 1. Ushbu Reglament yuridik va jismoniy shaxslar tomonidan (keyingi oʻrinlarda xabarnoma yuboruvchilar deb ataladi) qurilish-montaj ishlarini boshlash toʻgʻrisida xabarnoma (keyingi oʻrinlarda xabarnoma deb ataladi) yuborish tartibini belgilaydi. 2. Ushbu Reglamentning amal qilishi, mulkchilik shaklidan va moliyalashtirish manbalaridan, shuningdek, qurilish-montaj ishlari olib borilayotgan yer uchastkasi maydonlaridan qatʼi nazar, qurilish-montaj ishlarining barcha turlariga nisbatan qoʻllanadi. Xabarnoma yuborish: yakka tartibdagi uy-joy qurilishi obyektlari (qishloq joylarda namunaviy loyihalar boʻyicha yakka tartibda uy-joy qurilishi rejasiga kiritilgan obyektlardan tashqari); turar joy toifasidan noturar joy toifasiga oʻtkazilayotgan xonalar; mavsumiy ishlar va yaylov chorvachiligi uchun vaqtinchalik inshootlar va maishiy xonalar; mobil aloqa stansiyasi montaji; ishlayotgan muhandislik-kommunikatsiya tarmoqlarini oʻzgartirishni talab etmaydigan kichik oʻlchamdagi (300 kub metrdan ortiq boʻlmagan) alohida qurilayotgan obyektlar; konni kavlash ishlari; texnologik resurslari ishlatib boʻlingan va obyektni rekonstruksiya qilish yoki ixtisoslashtirish talab etilmaydigan texnologik hamda muhandislik uskunalarini taʼmirlash va almashtirish uchun talab etilmaydi. 3. Qurilish-montaj ishlarini xabarnoma yubormasdan amalga oshirish taqiqlanadi. 4. Xabarnoma Oʻzbekiston Respublikasi Qurilish vazirligining qurilish sohasida nazorat boʻyicha hududiy inspeksiyalariga (keyingi oʻrinlarda inspeksiyalar deb ataladi) yuboriladi. 5. Davlat xizmatlari markazlari va inspeksiyalar oʻrtasida axborot almashuvi elektron raqamli imzoni (keyingi oʻrinlarda ERI deb ataladi) majburiy tartibda qoʻllash orqali faqat idoralararo elektron oʻzaro bogʻlanish yordamida amalga oshiriladi. 6. Xabarnoma yuborish ushbu Reglamentning 1-ilovasiga muvofiq sxema boʻyicha amalga oshiriladi. 7. Xabarnoma yuboruvchilar uni yuborish uchun Davlat xizmatlari markazlariga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda YIDXP deb ataladi) davlat xizmatidan elektron shaklda foydalanish uchun roʻyxatdan oʻtadi. 8. Xabarnoma yuboruvchilar oʻzi kelib murojaat etgan taqdirda, Davlat xizmatlari markazi xodimi ularni inspeksiya tomonidan nazorat funksiyalarini amalga oshirish uchun ommaviy oferta (keyingi oʻrinlarda oferta deb ataladi) bilan tanishtiradi. Xabarnoma yuboruvchilar ofertani qabul qilganidan soʻng Davlat xizmatlari markazi xodimi xabarnoma yuboruvchi nomidan ushbu Reglamentning 2-ilovasiga muvofiq shakl boʻyicha xabarnomani elektron shaklda toʻldiradi. Xabarnoma yuboruvchilar YIDXP orqali murojaat qilinganda esa, mustaqil ravishda oferta bilan tanishadilar va uni qabul qiladilar hamda ushbu Reglamentning 2-ilovasiga muvofiq shakl boʻyicha xabarnomani elektron shaklda toʻldiradi. 9. Xabarnoma toʻldirgandan soʻng u xabarnoma yuboruvchining ERIsi bilan tasdiqlanadi. Davlat xizmatlari markazi xodimlari va YIDXP xabarnoma yuboruvchilarni inspeksiyalarning ofertasi bilan tanishtiradi hamda davlat xizmatlaridan foydalanish uchun ularni ERIsi majburiy tartibda boʻlishi shart ekanligi toʻgʻrisida oldindan xabardor qiladi. Davlat xizmatlari markazlari xabarnoma yuboruvchilar ERIsini joyning oʻzida olishlari uchun barcha zarur sharoitlarni taʼminlashga majbur. 10. Xabarnoma yuborish boʻyicha davlat xizmatlari koʻrsatish uchun yigʻim undirilmaydi. 11. Xabarnoma yuboruvchilarda ERIsi mavjud emasligi yoki uni olishning rad etilganligi, xabarnomada notoʻgʻri maʼlumotlar koʻrsatilishi, ofertani qabul qilmaslik davlat xizmati koʻrsatishni rad etish uchun asos hisoblanadi. Davlat xizmatlari koʻrsatishni boshqa asoslar boʻyicha rad etish qatʼiyan taqiqlanadi. 12. Xabarnoma yuboruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Xabarnoma yuboruvchi davlat xizmatidan foydalanishdan bosh tortganda Davlat xizmatlari markazi yoki YIDXP orqali bu haqda inspeksiyani darhol xabardor qiladi. Xabarnoma yuboruvchining xabarnomasi inspeksiya tomonidan koʻrmasdan qoldiriladi. 13. Oʻzi kelib murojaat etganda Davlat xizmatlari markazlari xabarnoma toʻldirilgan vaqtdan boshlab 10 daqiqa mobaynida ularni inspeksiyaga yuboradi. YIDXP orqali murojaat qilinganda esa xabarnoma avtomatik tarzda inspeksiyaga yuboriladi. 14. Inspeksiya xabarnoma kelib tushgan vaqtdan boshlab bir soat mobaynida summa va bank rekvizitlarini koʻrsatilgan hamda oʻz ERIsi bilan tasdiqlangan invoysni Davlat xizmatlari markaziga (oʻzi kelib murojaat etganda) yoki YIDXP orqali xabarnoma yuboruvchiga (YIDXP orqali murojaat etganda) elektron ravishda yuboradi. 15. Xabarnoma yuboruvchi invoysda koʻrsatilgan summani invoys kelib tushgan kundan boshlab oʻn kungacha boʻlgan muddatda toʻlashi shart. Invoysda koʻrsatilgan summaning oʻz vaqtida toʻlanmasligi qurilish va rekonstruksiya obyektlari ustidan davlat arxitektura-qurilish nazoratini amalga oshirishni toʻxtatish uchun asos boʻlmaydi. Xabarnoma yuboruvchi va inspeksiya oʻrtasida kelib chiqqan nizolar sud tartibida hal etiladi. 16. Oferta va invoys Oʻzbekiston Respublikasi Qurilish vazirligi tomonidan Oʻzbekiston Respublikasi Adliya vazirligi bilan kelishgan holda tasdiqlanadigan shakl boʻyicha rasmiylashtiriladi. 17. Davlat xizmatlari markazi invoys kelib tushgandan soʻng 10 daqiqa mobaynida uni xabarnoma yuboruvchining elektron manziliga yuboradi va bu haqda xabarnoma yuboruvchini beruvchini axborot-kommunikatsiya tizimi orqali xabardor qiladi. Bunda, Davlat xizmatlari markazi xabarnoma yuboruvchiga oʻzi kelib murojaat qilganda invoysni elektron shaklda yoki qogʻoz shaklida ularga oʻzining muhrini bosib, berishi shart. 18. Shaharsozlik toʻgʻrisidagi qonun hujjatlariga, shaharsozlik faoliyati sohasida texnik tartibga solish normativ hujjatlariga amal qilinishi, qurilish-montaj ishlari sifati va toʻliq bajarilishi yuzasidan inspeksiya tomonidan nazorat funksiyalarining amalga oshirilishi uchun xabarnoma yuboruvchi tomonidan Vazirlar Mahkamasi belgilaydigan tartib va miqdorlarda ajratmalar amalga oshiriladi. 19. Xabarnomada koʻrsatilgan obyektlarda, inspeksiya tomonidan qurilish-montaj ishlarini amalga oshirishda shaharsozlik meʼyorlari va qoidalariga rioya etilishi yuzasidan qonunchilikda belgilangan tartibda tanlash yoʻli bilan nazorat oʻrnatiladi. 20. Xabarnoma yuborilgan vaqtdagi shartlar oʻzgargan taqdirda (ish bajaruvchilarining, obyektda texnik va mualliflik nazoratini amalga oshiradigan shaxslar almashishi, litsenziyaning amal qilish muddati tugashi, loyiha yechimlaridagi sezilarli oʻzgarishlar va h.k.), xabarnoma yuboruvchilar oʻn kun mobaynida inspeksiyaga tegishli oʻzgarishlarni koʻrsatgan holda qoʻshimcha xabarnoma yuborishlari kerak. 21. Qoʻshimcha xabarnoma ushbu Reglamentning 13-bandiga muvofiq yuboriladi. Agar shartlarda oʻzgarishlar invoysda koʻrsatilgan summa miqdorining oʻzgarishiga olib kelsa, qonun hujjatlarida belgilangan tartibda qayta hisob-kitob amalga oshiriladi. 22. Davlat xizmatlari markazlari va inspeksiyalar oʻz faoliyatini amalga oshirishi natijasida xabarnoma yuboruvchi toʻgʻrisidagi maʼlumotlarning maxfiyligini taʼminlashlari shart. 23. Oʻzbekiston Respublikasi Adliya vazirligi huzuridagi Davlat xizmatlari agentligi, uning hududiy boshqarmalari va Davlat xizmatlari markazlari ushbu Reglament talablari ijrosi boʻyicha davlat organlari va boshqa tashkilotlarning faoliyati yuzasidan, shu jumladan, YIDXP orqali doimiy nazorat va monitoringni amalga oshiradilar. 24. Xabarnoma yuboruvchi davlat organlari va boshqa tashkilotlar xodimlarining xatti-harakatlari yuzasidan qonun hujjatlarida belgilangan tartibda shikoyat qilishi mumkin. Bosqichlar Subyektlar Tadbirlar Bajarish muddatlari 1-bosqich Xabarnoma yuboruvchi Qurilish-montaj ishlarini boshlash toʻgʻrisida xabarnoma yuborish uchun Davlat xizmatlari markaziga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda YIDXP deb ataladi) davlat xizmatidan elektron shaklda foydalanish uchun roʻyxatdan oʻtadi. Xohishiga koʻra 2-bosqich 1. Davlat xizmatlari markazi Qurilish-montaj ishlarini boshlash toʻgʻrisida xabarnoma inspeksiyaga yuborish. 1.10 daqiqa mobaynida 2. YIDXP 2. Avtomatik tarzda 3-bosqich Inspeksiya 1. Qurilish-montaj ishlarini boshlash toʻgʻrisida xabarnoma qabul qilish. 2. Summa va bank rekvizitlarni invoysda koʻrsatish hamda uni oʻz ERIsi bilan tasdiqlash va Davlat xizmatlari markaziga (oʻzi kelib murojaat etganda) yoki YIDXP orqali xabarnoma yuboruvchiga (YIDXP orqali murojaat etganda) elektron ravishda yuborish. 1 soat mobaynida 4-bosqich Davlat xizmatlari markazi Invoysni xabarnoma yuboruvchining elektron manziliga yuborish va bu haqda xabarnoma yuboruvchini axborot-kommunikatsiya tizimi orqali xabardor qilish. 10 daqiqa ______________ ______________ (sanasi) (raqami) Qurilish-montaj ishlarini boshlash toʻgʻrisidaXABARNOMA I. (jis.) Ariza beruvchi — jismoniy shaxs toʻgʻrisida maʼlumot: 1. F.I.O. 2. Pasport maʼlumotlari (seriyasi va raqami): Z.STIR: 4. Manzili: 5. Telefon raqami: 6. Elektron pochta manzili: I. (yur.) Ariza beruvchi — yuridik shaxs toʻgʻrisida maʼlumot: 1. Toʻliq nomi: 2. STIR: 3. MFO: 4. OKED: 5. Yuridik manzili: 6. Telefon raqami: 7. Elektron pochta manzili: II. Obyekt toʻgʻrisida maʼlumot: 1. Obyektning nomi: 2. Obyektning joylashuvi (indeks, manzil, moʻljal): 3. Obyektning murakkablik toifasi: 4. Qurilish-montaj ishlarining turi: 5. Qurilish-montaj ishlarining qiymati: yigʻma ekspertiza xulosasiga asosan (QQSiz, buyurtmachining boshqa xarajatlari va jihozlarsiz) 6. Qurilish Bosh boshqarmasining xulosasi (bayoni) raqami va sanasi 7. Davlat ekspertiza organining nomi, ijobiy xulosaning raqami va sanasi: 8. Pudratchi tashkilot litsenziyasining raqami va sanasi (litsenziyalanadigan alohida qurilish-montaj ishlari turlarini bajarishda): 9. Ekspertiza organlarining loyiha hujjatlarining sanoat xavfsizligi toʻgʻrisidagi ijobiy xulosasining raqami va sanasi (xavfli ishlab chiqarish obyektlari uchun): III. Nazorat organlari va masʼul xodimlar toʻgʻrisida maʼlumot: Qurilish obyektida masʼul shaxsning lavozimi Tashkilot nomi Masʼul shaxsning FISh Pasport maʼlumotlari (seriyasi va raqami): Oliygoh nomi, mutaxassisligi, diplom raqami va sanasi Mualliflik nazorati Texnik nazoratchi Ish yurituvchi (prorab) 1. Ushbu Reglament yakka tartibda uy-joy qurish (rekonstruksiya qilish)ni (keyingi oʻrinlarda YaTUQ deb ataladi) amalga oshiradigan quruvchilar yoki uy-joyni rekonstruksiya qiladigan uy-joy mulkdorlariga yakka tartibda uy-joy qurish (rekonstruksiya qilish) boʻyicha loyiha-smeta hujjatlarini kelishish tartibini belgilaydi. 2. YaTUQ loyiha-smeta hujjatlari quyidagilardan iborat boʻladi: er usti va yer osti muhandislik kommunikatsiyalari aks ettirilgan yer uchastkasi tarhi; yakka tartibda uy-joyning poydevorlari, yertoʻlalari, qavatlari, ularning kesimlari va binoning old tomoni tarhlari; moliyaviy smeta hisob-kitobi (kredit olishga ehtiyoj boʻlgan taqdirda). 3. Loyiha-smeta hujjatlarini kelishmasdan YaTUQ va rekonstruksiya qilish taqiqlanadi. 4. YaTUQning kelishilgan loyiha-smeta hujjatlari YaTUQ boʻyicha qurilish ishlarini boshlash uchun asos hisoblanadi. 5. Uy-joylar, yordamchi-xoʻjalik qurilmalari va hovlidagi inshootlarning qurilishi shaharsozlik normalari va qoidalariga rioya etgan holda amalga oshirilishi kerak. 6. Bitta yer uchastkasida ikki va undan ortiq oilalarga tegishli boʻlgan bir nechta turar joy qurishga ruxsat beriladi. 7. YaTUQni moliyalashtirish ariza beruvchilarning oʻz mablagʻlari, bankning ipoteka kreditlari va qonun hujjatlarida belgilangan tartibda boshqa qarz mablagʻlari hisobiga amalga oshiriladi. 8. YaTUQning loyiha-smeta hujjatlarini koʻrib chiqish va kelishish shaharlar (tumanlar) qurilish boʻlimlari (keyingi oʻrinlarda vakolatli organlar deb ataladi) tomonidan amalga oshiriladi. 9. Davlat xizmatlari markazlari va vakolatli organlar oʻrtasidagi axborot almashinuvi elektron raqamli imzoni (keyingi oʻrinlarda ERI deb ataladi) majburiy tartibda qoʻllash orqali faqat idoralararo elektron oʻzaro bogʻlanish yordamida amalga oshiriladi. 10. Loyiha-smeta hujjatlarini koʻrib chiqish va kelishish ushbu Reglamentning 1-ilovasiga muvofiq sxema boʻyicha amalga oshiriladi. 11. YaTUQning loyiha-smeta hujjatlarini ishlab chiqish ishlari yakunlangandan soʻng, ariza beruvchilar Davlat xizmatlari markaziga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda YIDXP deb ataladi) davlat xizmatidan elektron shaklda foydalanish uchun roʻyxatdan oʻtadi. 12. Oʻzi kelib murojaat etgan taqdirda Davlat xizmatlari markazi xodimi ariza beruvchi nomidan, YIDXP orqali murojaat etgan taqdirda esa — ariza beruvchi mustaqil ravishda ushbu Reglamentning 2-ilovasiga muvofiq shakl boʻyicha davlat xizmatidan foydalanish uchun soʻrovnomani elektron shaklda toʻldiradi. 13. Soʻrovnomaga quyidagilar elektron shaklda ilova qilinadi: YaTUQning loyiha-smeta hujjatlari; yakka tartibda uy-joyga mulk huquqini tasdiqlovchi hujjatlar (rekonstruksiya qilishda). Ariza beruvchilardan ushbu bandda koʻrsatilmagan maʼlumotlarni va boshqa hujjatlarni taqdim etishni talab etish qatʼiyan taqiqlanadi. 14. Ariza beruvchi zarur maʼlumotlarni rasmiylashtirgandan va soʻrovnomaga kiritgandan soʻng uni oʻz ERI bilan tasdiqlaydi. Oʻzi kelib murojaat etgan taqdirda, soʻrovnomani ERI bilan tasdiqlash imkoniyati boʻlmagan hollarda tegishli imzolar identifikatsiya qilishning boshqa vositalari (daktiloskopiya, elektron imzo va boshqalar) bilan ham tasdiqlanishi mumkin. 15. Davlat xizmatlari koʻrsatish uchun bazaviy hisoblash miqdorining 30 foizi miqdorida yigʻim undiriladi. Davlat xizmati koʻrsatilishi uchun YIDXP orqali murojaat etilganda, ushbu bandning birinchi xatboshida koʻrsatilgan yigʻim summasining 90 foizi undiriladi. Davlat xizmatini koʻrsatish uchun yigʻim toʻlanganligini tasdiqlash axborot-kommunikatsiya tizimlari orqali amalga oshiriladi. 16. Yigʻimlar summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 20 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisob raqamiga oʻtkaziladi; qolgan mablagʻlar toʻliq miqdorda vakolatli organning bank hisob raqamlariga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisob raqamiga oʻtkaziladi; 11,25 foizi — Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning hisob raqamiga; qolgan mablagʻlar toʻliq miqdorda vakolatli organning bank hisob raqamlariga oʻtkaziladi. 17. Soʻrovnomada notoʻgʻri maʼlumotlar koʻrsatilishi, shuningdek, davlat xizmatlari koʻrsatish uchun yigʻimni toʻlamaslik davlat xizmati koʻrsatishni rad etish uchun asos hisoblanadi. Davlat xizmatlari koʻrsatishni boshqa asoslar boʻyicha rad etish qatʼiyan taqiqlanadi. 18. Ariza beruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda uning soʻrovnomasi koʻrmasdan qoldiriladi. Bunda, toʻlangan yigʻim summasi qaytarilmaydi. 19. Oʻzi kelib murojaat etganda Davlat xizmatlari markazlari soʻrovnoma toʻldirilgan vaqtdan boshlab bir soat mobaynida uni vakolatli organga yuboradi. YIDXP orqali murojaat qilinganda esa soʻrovnoma avtomatik tarzda vakolatli organga yuboriladi. 20. Vakolatli organ soʻrovnoma tushgan kundan boshlab uch ish kuni mobaynida YaTUQ loyiha-smeta hujjatlarini kelishadi yoki rad etishning aniq asoslari va qonunchilik normalarini koʻrsatgan holda kelishishni rad etadi. 21. YaTUQning loyiha-smeta hujjatlarini kelishish vakolatli organning uni ERIsi bilan tasdiqlash yoʻli bilan amalga oshiriladi. 22. YaTUQning loyiha-smeta hujjatlarini kelishish shaharsozlik normalari va qoidalariga muvofiq emasligi rad etish uchun asos boʻladi. YaTUQning loyiha-smeta hujjatlarini kelishishda boshqa asoslarga koʻra rad etish qatʼiyan taqiqlanadi. Ariza beruvchi YaTUQning loyiha-smeta hujjatlarini kelishish rad etilgan kundan boshlab oʻn ish kuni mobaynida davlat xizmati koʻrsatish uchun yigʻimni toʻlamasdan loyiha-smeta hujjatlarini kelishish uchun qayta murojaat qilish huquqiga ega. YaTUQning loyiha-smeta hujjatlarini kelishishni rad etish uchun asos boʻlgan sabablar ariza beruvchi tomonidan bartaraf etilgan taqdirda, kelishishga takroriy soʻrovnoma tushgandan soʻng ikki ish kunidan oshmagan muddat beriladi. YaTUQning loyiha-smeta hujjatlarini kelishishni takroran koʻrib chiqishda vakolatli organ tomonidan avvalgi rad etish asoslarida bayon etilmagan sabablarning keltirilishiga yoʻl qoʻyilmaydi, avval koʻrsatilgan sabablar bartaraf etilganligini tasdiqlovchi maʼlumotlar bilan bogʻliq rad etish sabablarining keltirilishi bundan mustasno. 23. Vakolatli organ YaTUQning loyiha-smeta hujjatlari kelishilgan kuni Davlat xizmatlari markaziga (oʻzi kelib murojaat etgan taqdirda) yoki ariza beruvchiga (elektron shaklda murojaat etgan taqdirda) YIDXP orqali kelishilgan loyiha-smeta hujjatlarini elektron shaklda yuboradi. Davlat xizmatlari markazi kelishilgan loyiha-smeta hujjatlari tushgandan soʻng bir soat mobaynida uni ariza beruvchining elektron manziliga yuboradi va bu haqda ariza beruvchini axborot-kommunikatsiya tizimi orqali xabardor qiladi. Bunda, Davlat xizmatlari markazi ariza beruvchiga oʻzi kelib murojaat qilganda kelishilgan loyiha-smeta hujjatlarini elektron shaklda berishi shart. Davlat xizmatlari markazi texnik imkoniyati mavjud boʻlganda ariza beruvchining soʻroviga koʻra unga YaTUQning kelishilgan loyiha-smeta hujjatlarini qogʻoz shaklida oʻzining muhrini bosish yoʻli bilan taqdim etadi. 24. Davlat xizmatlari markazlari va vakolatli organlar oʻz faoliyatini amalga oshirishi natijasida olingan ariza beruvchi haqidagi maʼlumotlarning maxfiyligini taʼminlashi kerak. 25. Oʻzbekiston Respublikasi Adliya vazirligi huzuridagi Davlat xizmatlari agentligi, uning hududiy boshqarmalari va Davlat xizmatlari markazlari ushbu Reglament talablari ijrosi boʻyicha davlat organlari va boshqa tashkilotlarning faoliyati yuzasidan, shu jumladan, YIDXP orqali doimiy nazoratni va monitoringni amalga oshiradilar. 26. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonun hujjatlarida belgilangan tartibda shikoyat qilishi mumkin. 27. Ushbu Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. __________________ (sana) __________________ (raqami) Yakka tartibda uy-joy qurishga (rekonstruksiya qilishga) loyiha-smeta hujjatlarini kelishish uchunSOʻROVNOMA I. Ariza beruvchi toʻgʻrisida maʼlumot: 1. F.I.O.: 2. Pasport maʼlumotlari (seriyasi va raqami): 3. STIR: 4. Manzili: 5. Yer uchastkasiga boʻlgan huquq davlat roʻyxatidan oʻtkazilganligi toʻgʻrisidagi guvohnomaning sanasi va tartib raqami (qurilishda): 6. Kadastr yigʻmajildining roʻyxatdan oʻtkazilgan sanasi va tartib raqami (rekonstruksiya qilishda): 7. Telefon raqami: 8. Elektron pochta manzili: II. Obyekt toʻgʻrisida maʼlumot: 1. Obyektning joylashuvi (indeks, manzil, moʻljal): 2. Murojaat maqsadi: qurilish rekonstruksiya III. Ilova qilinadigan hujjatlar: 1. Qurilishda: a) Loyiha-smeta hujjatlari: Yer usti va yer osti muhandislik kommunikatsiyalari aks ettirilgan yer uchastkasi tarhi loyihasi; Poydevorlar, yertoʻlalar, qavatlar, ularning kesimlari va binoning old tomoni tarhlari; Moliyaviy smeta hisob-kitobi (kredit olishga ehtiyoj boʻlgan taqdirda). 2. Rekonstruksiyada: a) Loyiha-smeta hujjatlari: Yer usti v� yer osti muhandislik kommunikatsiyalari aks ettirilgan yer uchastkasi tarhi loyihasi; Poydevorlar, yertoʻlalar, qavatlar, ularning kesimlari va binoning old tomoni tarhlari; Moliyaviy smeta hisob-kitobi (kredit olishga ehtiyoj boʻlgan taqdirda). b) Yakka tartibdagi uy-joyga mulk huquqini tasdiqlaydigan hujjatlar. 1. Ushbu Reglament jismoniy va yuridik shaxslarning (keyingi oʻrinlarda arizi beruvchilar deb ataladi) qurilishi (rekonstruksiyasi) tugallangan bino va inshootlarni (keyingi oʻrinlarda obyektlar deb ataladi) foydalanishga qabul qilish tartibini belgilaydi. 2. Ushbu Reglament Oʻzbekiston Respublikasini rivojlantirish davlat dasturlariga kiritilgan obyektlarining qurilishi, davlat sirlari bilan bogʻliq hamda davlat ahamiyatiga ega boʻlgan obyektlar va namunaviy loyihalar boʻyicha qurilgan yakka tartibdagi uy-joylarga nisbatan tatbiq etilmaydi. 3. Foydalanishga qabul qilish dalolatnomasisiz (keyingi oʻrinlarda dalolatnoma deb ataladi) obyektlarni foydalanishga qabul qilish taqiqlanadi. 4. Obyektlarni foydalanishga qabul qilish tartibotida: a) Qoraqalpogʻiston Respublikasi, viloyatlar va Toshkent shahri davlat yer tuzish va koʻchmas mulk kadastri korxonasi filiali (keyingi oʻrinlarda DK filiallari deb ataladi) ushbu Reglamentning 3 va 4-ilovalariga muvofiq shaklda dalolatnoma loyihasini ishlab chiqadilar; b) shahar (tumanlar) qurilish boʻlimlari (keyingi oʻrinlarda qurilish organlari deb ataladi) dalolatnoma loyihalarini kelishadilar ; v) hududiy davlat sanitariya nazorati organlari, davlat yongʻin nazorati organlari, qurilish sohasida nazorat boʻyicha hududiy inspeksiyalar (keyingi oʻrinlarda vakolatli tashkilotlar deb ataladi) yakka tartibdagi uy-joy qurilish obyekti boʻlmagan obyektlarni foydalanishga qabul qilish dalolatnomalar loyihalarini kelishadilar. 5. Davlat xizmatlari markazlari va DK filiallari, qurilish organlari va vakolatli tashkilotlar oʻrtasidagi axborot almashinuvi elektron raqamli imzoni (keyingi oʻrinlarda ERI deb ataladi) majburiy tartibda qoʻllash orqali faqat idoralararo elektron oʻzaro bogʻlanish yordamida amalga oshiriladi. 6. Obyektlarni foydalanishga qabul qilish ushbu Reglamentning 1-ilovasiga sxemaga muvofiq amalga oshiriladi. 7. Ariza beruvchilar obyektning qurilishi (rekonstruksiyasi) tugallangandan soʻng, obyektlarni foydalanishga qabul qilish uchun Davlat xizmatlari markaziga oʻzi kelib murojaat etadi yoki Oʻzbekiston Respublikasi Yagona interaktiv davlat xizmatlari portalida (keyingi oʻrinlarda YIDXP deb ataladi) davlat xizmatidan elektron shaklda foydalanish uchun roʻyxatdan oʻtadi. 8.Oʻzi kelib murojaat etgan taqdirda Davlat xizmatlari markazi xodimi ariza beruvchi nomidan, YIDXP orqali murojaat etgan taqdirda esa — ariza beruvchi mustaqil ravishda ushbu Reglamentning 2-ilovasiga muvofiq shakl boʻyicha davlat xizmatidan foydalanish uchun soʻrovnomani elektron shaklda toʻldiradi. Ariza beruvchilardan ushbu bandda koʻrsatilmagan maʼlumotlarni, shuningdek, boshqa hujjatlarni taqdim etishni talab qilish qatʼiyan taqiqlanadi. 9. Ariza beruvchi zarur maʼlumotlarni rasmiylashtirgandan va soʻrovnomaga kiritgandan soʻng uni oʻz ERI bilan tasdiqlaydi. Oʻzi kelib murojaat etgan taqdirda, soʻrovnomani ERI bilan tasdiqlash imkoniyati boʻlmagan hollarda tegishli imzolar identifikatsiya qilishning boshqa vositalari (daktiloskopiya, elektron imzo va boshqalar) bilan ham tasdiqlanishi mumkin. 10. Davlat xizmati koʻrsatilgani uchun bazaviy hisoblash miqdorining 30 foizi miqdorida yigʻim undiriladi. Davlat xizmati koʻrsatilishi uchun YIDXP orqali murojaat etilganda, ushbu bandning birinchi xatboshida koʻrsatilgan yigʻim summasining 90 foizi undiriladi. Davlati xizmati koʻrsatilgani uchun yigʻim toʻlanganligini tasdiqlash axborot-kommunikatsiya tizimlari orqali amalga oshiriladi. 11. Yigʻimlar summasi quyidagi tartibda taqsimlanadi: a) Davlat xizmatlari markazlariga oʻzi kelib murojaat etganda: 20 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisob raqamiga oʻtkaziladi; qolgan mablagʻlar toʻliq miqdorda DK filiallarining hisob raqamlariga oʻtkaziladi; b) YIDXP orqali murojaat etilganda: 10 foizi — Oʻzbekiston Respublikasi Adliya vazirligi huzuridagi Davlat xizmatlari agentligi budjetdan tashqari jamgʻarmasining shaxsiy hisob raqamiga oʻtkaziladi; 11,25 foizi — Oʻzbekiston Respublikasi Prezidenti huzuridagi Loyiha boshqaruvi milliy agentligi qoshidagi Elektron hukumat va raqamli iqtisodiyot loyihalarini boshqarish markazi” DUKning hisob raqamiga; qolgan mablagʻlar toʻliq miqdorda DK filiallarining hisob raqamlariga oʻtkaziladi. 12. Soʻrovnomada notoʻgʻri maʼlumotlar koʻrsatilishi, shuningdek, davlat xizmatlari koʻrsatish uchun yigʻimni toʻlamaslik davlat xizmati koʻrsatishni rad etish uchun asos hisoblanadi. Boshqa asoslarga koʻra davlat xizmatlar koʻrsatishni rad etish qatʼiyan taqiqlanadi. 13. Ariza beruvchi davlat xizmatidan foydalanishdan uni koʻrsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda uning soʻrovnomasi koʻrmasdan qoldiriladi. Bunda, toʻlangan yigʻim summasi qaytarilmaydi. 14. Oʻzi kelib murojaat etganda Davlat xizmatlari markazi soʻrovnoma toʻldirilgan vaqtdan boshlab uni bir soat mobaynida tegishli DK filialiga yuboradi. YIDXP orqali murojaat qilinganda esa soʻrovnoma avtomatik ravishda vakolatli organga yuboriladi. 15. DK filiali soʻrovnoma kelib tushgan kundan boshlab besh ish kuni mobaynida joyiga borib, obyektni oʻrganib chiqadi, texnik inventarizatsiyasini amalga oshiradi va dalolatnoma loyihasini tayyorlaydi yoki rad etishning aniq sabablarini va qonun hujjatlari normalarini koʻrsatgan holda uni tayyorlashni rad etadi. 16. DK filiali dalolatnoma loyihasi tayyorlangan kuni uni oʻz ERIsi bilan tasdiqlaydi va elektron shaklda kelishish uchun: yakka tartibdagi uy-joy qurish obyekti foydalanishga qabul qilinayotganda — qurilish organiga; yakka tartibdagi uy-joy qurish obyekti boʻlmagan obyektlar foydalanishga qabul qilinayotganda — qurilish organiga va vakolatli tashkilotlarga yuboradi. Bunda obyektning qurilish hajmi 300 kub metrdan ortiq boʻlmagan taqdirda dalolatnoma qurilish sohasida nazorat boʻyicha hududiy inspeksiyaga kelishish uchun yuborilmaydi. 17. Qurilish organi va vakolatli tashkilotlar dalolatnoma loyihasi kelib tushgandan soʻng uch ish kuni mobaynida uni kelishadilar va DK filialiga yuboradilar yoki rad etishning aniq sabablarini va qonun hujjatlari normalarini koʻrsatgan holda uni rad etadilar. Dalolatnoma loyihasini kelishish uni qurilish organlari va vakolatli tashkilotlarning ERIsi bilan tasdiqlash orqali amalga oshiriladi. 18. Qurilish organi va vakolatli tashkilotlar dalolatnoma loyihasi kelishilgan kuni uni elektron shaklda DK filiallariga yuboradilar. 19. Yakka tartibda uy-joy qurish obyekti quruvchining oʻz kuchi bilan qurilgan hollarda bitta (ikkita) turar joy xonasi, oshxona, hojatxona, uy fasadining tashqi bezagi qurilishi tamom boʻlgandan, loyihaga muvofiq uy muhandislik kommunikatsiyalari bilan taʼminlangandan keyin alohida yordamchi-xoʻjalik imoratlari va hovlidagi inshootlarsiz va hududni obodonlashtirmasdan uyning bir qismini foydalanishga qabul qilishga yoʻl qoʻyiladi. 20. Obyektning qurilishi (rekonstruksiyasi)ning tugallanmaganligi aniqlanishi yoki shaharsozlik normalari va qoidalariga muvofiq emasligi dalolatnoma loyihasini tayyorlash yoki kelishishni rad etish uchun asos boʻladi. Dalolatnoma loyihasini boshqa asoslarga koʻra tayyorlashni yoki kelishishni rad etish qatʼiyan taqiqlanadi. Ariza beruvchi dalolatnoma loyihasini tayyorlash yoki kelishish rad etilgan kundan boshlab bir oy mobaynida davlat xizmati koʻrsatish uchun yigʻimni toʻlamasdan obyektni foydalanishga qabul qilish uchun qayta murojaat qilish huquqiga ega. Dalolatnoma loyihasini tayyorlash yoki kelishish masalasini takroran koʻrib chiqishda DK filiallari tomonidan avvalgi rad etish asoslarida bayon etilmagan sabablarning keltirilishiga yoʻl qoʻyilmaydi, avval koʻrsatilgan sabablar bartaraf etilganligini tasdiqlovchi maʼlumotlar bilan bogʻliq rad etish sabablarining keltirilishi bundan mustasno. 21. Qurilish organi hamda vakolatli tashkilotlar tomonidan kelishilgan dalolatnoma loyihasi kelib tushgan kundan keyin bir ish kuni mobaynida DK filiali koʻchmas mulkka boʻlgan huquqlarni davlat roʻyxatidan oʻtkazadi. QR-kodli dalolatnoma (matritsali shtrix-kod) va tegishli huquq davlat roʻyxatidan oʻtkazilganligini tasdiqlovchi koʻchmas mulk obyektlariga boʻlgan huquqlarning davlat reyestridan koʻchirma Davlat xizmatlari markaziga (oʻzi kelib murojaat qilgan taqdirda) yoki YIDXP orqali (elektron shaklda murojaat qilgan taqdirda) yuboriladi. Davlat xizmatlari markazi dalolatnoma hamda koʻchmas mulk obyektlariga boʻlgan huquqlarning davlat reyestridan koʻchirma kelib tushgandan soʻng bir soat mobaynida ularni ariza beruvchining elektron manziliga yuboradi va ariza beruvchini bu haqda axborot-kommunikatsiya tizimi orqali xabardor qiladi. Bunda Davlat xizmatlari markazi ariza beruvchi oʻzi kelib murojaat qilganda uning soʻroviga koʻra, unga dalolatnomani hamda koʻchmas mulk obyektlariga boʻlgan huquqlarning davlat reyestridan koʻchirmani elektron shaklda yoki qogʻoz shaklida taqdim etishi shart. Arizani koʻrib chiqish natijalari asosida QR-kod (matritsali shtrix-kod) qoʻyib berilgan elektron hujjatlar asl hujjatlarga tenglashtiriladi. 22. Dalolatnoma obyektga boʻlgan mulk huquqini davlat roʻyxatidan oʻtkazish uchun asos hisoblanadi. 23. Davlat xizmatlari markazlari, DK filiallari, qurilish organlari va vakolatli tashkilotlar oʻz faoliyatini amalga oshirishi natijasida olingan ariza beruvchi haqidagi maʼlumotlarning maxfiyligini taʼminlashi kerak. 24. Oʻzbekiston Respublikasi Adliya vazirligi huzuridagi Davlat xizmatlari agentligi, uning hududiy boshqarmalari va Davlat xizmatlari markazlari ushbu Reglament talablari ijrosi boʻyicha davlat organlari va boshqa tashkilotlarning faoliyati yuzasidan, shu jumladan, YIDXP orqali doimiy nazoratni va monitoringni amalga oshiradilar. 25. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonun hujjatlarida belgilangan tartibda shikoyat qilishi mumkin. 26. Ushbu Reglament talablari buzilishida aybdor boʻlgan shaxslar qonun hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Ariza beruvchi 1. Davlat xizmatlari markaziga oʻzi kelib murojaat etgan taqdirda yoki qurilishi (rekonstruksiyasi) tugalangan bino va inshootlarni foydalanishga qabul qilish uchun YIXDPda roʻyxatga kiritish. 2. Davlat xizmati koʻrsatish uchun yigʻimni toʻlash . 1. Xohishga koʻra 2. Murojaat qilinganda 2-bosqich 1. Davlat xizmatlari markazi 2. YIXDP Soʻrovnomani vakolatli organga va DK filiallariga yuborish. 1. 1 soat mobaynida 2. Avtomatik tarzda 3-bosqich DK filiallari 1. Qurilishi (rekonstruksiyasi) tugallangan bino va inshootlarni joyiga borib oʻrganish. 2. Obyektni foydalanishga qabul qilish dalolatnoma loyihasini tayyorlash va oʻz ERIsi bilan tasdiqlash. 3. Loyihani YIXDP orqali qurilish organiga tasdiqlash uchun yuborish (Yakka tartibdagi uy-joy qurilish obyektini foydalanishga qabul qilishda) yoki Qurilish organi va vakolatli organga (Yakka tartibdagi uy-joy qurish obyekti boʻlmagan obyektni qabul qilishda) yuborish. 5 ish kuni mobaynida 4-bosqich Qurilish organiva vakolatli tashkilotlar 1. ERIsi orqali tasdiqlash yoʻli bilan dalolatnoma loyihasini kelishish. 2. Loyiha dalolatnomasini YIXDP orqali DK filiallariga yuborish. 3 ish kuni mobaynida 5-bosqich DK filiallari QR-kodli (matritsali shtrix-kod) dalolatnomaning kelishilgan loyihasi hamda koʻchmas mulk obyektlariga boʻlgan huquqlarning davlat reyestridan koʻchirmani Davlat xizmatlari markaziga (oʻzi kelib murojaat qilgan taqdirda) yoki YIDXP orqali (elektron shaklda murojaat qilgan taqdirda) yuborish. 1 ish kuni mobaynida 6-bosqich Davlat xizmatlari markazi Dalolatnomani ariza beruvchining elektron pochta manziliga yuborish va bu haqda axborot-kommunikatsiya tizimlari orqali ariza beruvchini xabardor qilish. 1 soat mobaynida __________________ (sanasi) __________________ (raqami) Qurilishi (rekonstruksiyasi) tugallangan bino va inshootlarni foydalanishga qabul qilish uchunSOʻROVNOMA I. (jis.) Ariza beruvchi — jismoniy shaxs toʻgʻrisida maʼlumot: 1. F.I.O.: 2. Pasport maʼlumotlari (seriyasi va raqami): 3. STIR: 4. Manzili: 5. Telefon raqami: 6. Elektron pochta manzili: I. (yur.) Ariza beruvchi — yuridik shaxs toʻgʻrisida maʼlumot: 1. Toʻliq nomi: 2. Tashkiliy-huquqiy shakli: 3. STIRI: 4. Yuridik manzili: 5. Telefon raqami: 6. Elektron pochta manzili: II. Bino va inshoot toʻgʻrisida maʼlumot: 1. Bino va inshootning turi: Yakka tartibda uy-joy qurish obyekti Yakka tartibda uy-joy qurish obyekti boʻlmagan obyekt 2. Bino va inshootning nomlanishi: (Yakka tartibda uy-joy qurish obyekti boʻlmagan obyekt): 3. Bino va inshootning joylashgan joyi (indeks, manzil, moʻljal): 4. Tuman (shahar) hokimining yer uchastkasi ajratish toʻgʻrisidagi qarorining raqami va sanasi (dastlabki qurilish bilan): 5. Loyihalashtirish tashkilotining nomlanishi: 6. Loyihalashtirish tashkilotining STIRI: 7. Loyihalashtirish tashkilotining yuridik manzili: 8. Pudratchi tashkilotning nomlanishi (mavjud boʻlsa): 9. Pudratchi tashkilotning STIRI (mavjud boʻlsa): 10. Pudratchi tashkilotning yuridik manzili (mavjud boʻlsa): 1. 5-bandning oʻn toʻrtinchi xatboshidagi “davlat komissiyasi tomonidan foydalanishga qabul qilinmagan va ularni qabul qilish dalolatnomasi tegishli tuman (shahar) hokimining qarori bilan tasdiqlanmagan” soʻzlari “qurilishi (rekonstruksiyasi) tugallangan binolar va inshootlarni foydalanishga qabul qilish dalolatnomasi asosida foydalanishga qabul qilinmagan” soʻzlari bilan almashtirilsin. 2. 42-bandning ikkinchi xatboshi quyidagi tahrirda bayon etilsin: “qurilishi (rekonstruksiyasi) tugallangan binolar va inshootlarni foydalanishga qabul qilish dalolatnomasi”. 3. 66-bandning ikkinchi — toʻrtinchi xatboshilari chiqarib tashlansin. 1. Vazirlar Mahkamasining 2006-yil 30-dekabrdagi 272-son qarori bilan tasdiqlangan Yakka tartibdagi uy-joy qurilishi toʻgʻrisidagi nizomning IV-boʻlimi va 28 — 31-bandlari (Oʻzbekiston Respublikasi QT, 2006-y., 12-son, 97-modda). 2. Vazirlar Mahkamasining “Davlat xizmatlari markazlari tomonidan yakka tartibda uy-joy qurish (rekonstruksiya qilish)ni amalga oshirishga ruxsatnomalarni rasmiylashtirish, loyihalarni vakolatli organlarda bir joyning oʻzida kelishish tartibi toʻgʻrisidagi nizomni tasdiqlash haqida” 2009-yil 2-iyuldagi 184-son qarori (Oʻzbekiston Respublikasi QT, 2009-y., 7-son, 53-modda). 3. Vazirlar Mahkamasining “Shaharsozlik faoliyati sohasida ruxsat berish tartibotlari va davlat nazorati tizimini takomillashtirish toʻgʻrisida” 2011-yil 29-iyuldagi 222-son qaroriga 4-ilovaning 5-bandi (Oʻzbekiston Respublikasi QT, 2011-y. 7-son, 67-modda). 4. Vazirlar Mahkamasining 2013-yil 25-fevraldagi 54-son qarori bilan tasdiqlangan Shaharsozlik faoliyatini amalga oshirish uchun aholi punktlarida yer uchastkalari berish, qurilish obyektlarini loyihalashtirish va roʻyxatdan oʻtkazish, shuningdek obyektlarni foydalanishga qabul qilish tartibi toʻgʻrisidagi nizomning V-boʻlimi (Oʻzbekiston Respublikasi QT, 2013-y., 2-son, 13-modda), shuningdek, unga 3 va 4-ilovalar. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Vazirlar Mahkamasining “Koʻchmas mulkka boʻlgan huquqlarni davlat roʻyxatidan oʻtkazish tartibini takomillashtirish toʻgʻrisida” 2014-yil 7-yanvardagi 1-son qarori)” 2014-yil 3-iyundagi 138-son qaroriga ilovaning 11-bandi (Oʻzbekiston Respublikasi QT, 2014-y. 6-son, 56-modda). 6. Vazirlar Mahkamasining “Tadbirkorlik faoliyatini amalga oshirish uchun tanlov asosida yer uchastkalari berish tartibotlarini va qurilish uchun ruxsatnomalar olish tartibini yanada takomillashtirish chora-tadbirlari toʻgʻrisida” 2015-yil 7-oktabrdagi 285-son qarori 3-bandining uchinchi xatboshi (Oʻzbekiston Respublikasi QT, 2015-y. 10-son, 89-modda) va unga 2-ilova. 7. Vazirlar Mahkamasining “Shaharsozlik faoliyati va qishloq xoʻjaligidan boshqa ehtiyojlar uchun yer uchastkalari berishning, bino va inshootlarning tashqi koʻrinishini oʻzgartirishni (fasadini taʼmirlashni) kelishishning, shuningdek obyektni qayta ixtisoslashtirish va rekonstruksiya qilishga, turar joyni noturar joy toifasiga oʻtkazishga ruxsatnomalar berishning umumiy belgilangan tartibini yanada soddalashtirish chora-tadbirlari toʻgʻrisida” 2016-yil 9-martdagi 70-son qarori 1-bandining ikkinchi va uchinchi xatboshilari (Oʻzbekiston Respublikasi QT, 2016-y. 3-son, 17-modda), unga 1, 2-ilovalar va 4-ilovaning 3-bandi. 8. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Hududiy davlat boshqaruvi organlari tuzilmasini takomillashtirish toʻgʻrisida” 2016-yil 24-fevraldagi PQ–2497-son qarori)” 2016-yil 4-maydagi 138-son qaroriga 1-ilova 7-bandining “a” kichik bandi (Oʻzbekiston Respublikasi QT, 2016-y. 5-son, 36-modda). 9. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Tadbirkorlik subyektlariga davlat xizmatlarini koʻrsatish mexanizmlarini takomillashtirishga doir qoʻshimcha chora-tadbirlar toʻgʻrisida” 2017-yil 1-fevraldagi PQ-2750-son qarori)” 2017-yil 1-maydagi 252-son qaroriga 1-ilovaning 10-bandi va 20-bandining “a” kichik bandi. 10. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Yerlarni muhofaza qilish va ulardan oqilona foydalanish borasida nazoratni kuchaytirish, geodeziya va kartografiya faoliyatini takomillashtirish, davlat kadastrlari yuritishni tartibga solish chora-tadbirlari toʻgʻrisida” 2017-yil 31-maydagi PF-5065-son Farmoni va Oʻzbekiston Respublikasi Prezidentining “Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi faoliyatini yanada takomillashtirish chora-tadbirlari toʻgʻrisida” 2017-yil 31-maydagi PQ-3024-son qarori)” 2017-yil 29-avgustdagi 679-son qaroriga ilovaning 10-bandi, 26-bandi “a” va “b” kichik bandlari. 11. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Aholiga davlat xizmatlari koʻrsatishning milliy tizimini tubdan isloh qilish chora-tadbirlari toʻgʻrisida” 2017-yil 12-dekabrdagi PF–5278-son Farmoni va Oʻzbekiston Respublikasi Prezidentining “Oʻzbekiston Respublikasi Adliya vazirligi huzuridagi Davlat xizmatlari agentligi faoliyatini tashkil etish toʻgʻrisida” 2017-yil 12-dekabrdagi PQ–3430-son qarori)” 2018-yil 22-yanvardagi 40-son qaroriga ilovaning 7-bandi, 16-bandi “a” va “b” kichik bandlari.